Kontadores gazte zentroa - Lege oharra\nKontadores Donostiako Udaleko Gazteria Saila-ren ekimena da.\nXedapen hauek Donostiako Udaleko Gazteria Saila-ak Internet erabiltzaileen (aurrerantzean, “Erabiltzaileak”) eskura jartzen duen webgunearen, www.kontadores.eus domeinuaren bidez (aurrerantzean, “webgunea”), sarbidea eta erabilera erregulatzen dituzte.\n34/2002 Legean, uztailaren 11koan, informazioaren gizarteko eta merkataritza elektronikoko zerbitzuei buruzkoan ezarritakoarekin bat, Donostiako Udaleko Gazteria Saila-ak bide elektronikoen bidez erabiltzaileen eskura jartzen du honako informazio hau, modu iraunkor, erraz, zuzen eta doakoan:\nDomeinuaren izena: www.kontadores.eus\nJabea: Donostiako Udaleko Gazteria Saila, espainiar nazionalitateko merkataritza sozietatea, Donostia (Gipukoza) egoitza duena, Mari kalea 1-1 pisua (Donostia) helbidean.\nTelefono zenbakia: 943 48 19 09\nEdonoiz eta aldez aurretik jakinarazi behar izanik gabe, webgunearen edukiak, erabilera-baldintzak eta, oro har, diseinu eta konfigurazioa osatzen duten elementuak aldatzeko edo eguneratzeko gaitasuna izango du Donostiako Udaleko Gazteria Sailaak, hori guztia, 30/2007 Legeak, urriaren 30ekoak, Sektore Publikoko Kontratuei buruzkoak, horren harira ezartzen dituen mugen barruan, webguneko «Kontratazioak» atalean dauden edukiei dagokienez. Webgunearen azken eguneratzean argitaratutako sarbide eta/edo erabilera baldintzak bete beharko dira, eta bisitaldi bakoitzean izango dira aplikagarriak une horretan argitaratuta daudenak.\nWebgunea erabiltzean, erabiltzaileak hitz ematen du ez duela ezer egingo Donostiako Udaleko Gazteria Saila-aren edo hirugarrenen irudia, interesak eta eskubideak kaltetu baditzake, webgunea kaltetu, ezgaitu edo gainkargatu badezake edota edozein modutan eragotz badezake webgunea behar bezala erabiltzea.\nWebgune honetako edukiak, berariaz aurkakoa adierazten bada izan ezik, Donostiako Udaleko Gazteria Saila-arenak dira eta jabetza intelektualari buruzko nazioarteko lege eta tratatuek babesten dituzte. Horrek, modu adierazgarrian baina ez sakonean, honako hauek hartzen ditu barne: webgunearen programazioa, diseinua, egitura eta datu baseak; testuak, irudiak, soinuak eta ikus-entzunezkoak.\nDonostiako Udaleko Gazteria Sailak baimendu egiten du webgune horretan eskuragarri dauden edukiak erabiltzea, Creative Commons Atribución-CompartirIgual 3.0 España (CC BY-SA 3.0) lizentziaren bidez, edota, muga eta baldintza berekin, etorkizunean hori ordeztuko duen lizentziaren bidez, berariaz beste lizentzia edo baldintza zehatz batzuk adierazten diren kasuetan izan ezik.\n“Donostiako Udaleko Gazteria Sailaren” izendapena (eta logotipoa) eta marka-irudia, produktu- eta zerbitzu-marka gisa erregistratuta daude zenbait kategoriatan. Horien erabilera baimentzen da, betiere, haren jarduera eta ekimenak berariaz eta leialtasunez aipatzen badira, korporazio-identitate bisualaren dagokion eskuliburuarekin bat, horren gainean inolako eskubiderik esleitzea barne hartu gabe.\nErabiltzaile batek Donostiako Udaleko Gazteria Saila-ak antolatutako jarduera batean gauzatutako edozein eduki bidaltzen edo ematen badu, Donostiako Udaleko Gazteria Saila-ari emango dizkio haren eskubideak, modu ez-esklusiboan, denbora- edo toki-mugarik gabe, zehazki haren erreprodukzio, komunikazio publiko, banaketa eta eraldaketarako, hori euskarri ukigarri edo ukiezinetan finkatzea barne, dohainik. Bestalde, Donostiako Udaleko Gazteria Saila-ak hitz ematen du eta bermatzen du edukiak aurreko 2 puntuan ezartzen diren baldintzekin bat erabiliko direla eta jarriko direla jendaurrean edukiak eta, nolanahi ere, sortzailearen eskubide moral besterenezinak errespetatuko direla.\nEsleipen horrek edukiek edo horien zati batek izan ditzaketen edozein erabilera aipatuko ditu, gaur egun ezagutzen diren eta etorkizunean gara litezkeen baliabide teknikoak erabiliz, eta Donostiako Udaleko Gazteria Saila-ak bere helburu sozialaren barruan gauzatzen dituen zerbitzu edo jarduerekin erlazionatutako edozein aplikaziotarako, Espainiako legedian aurreikusten diren mugekin eta, bereziki, horiek ezagutarazteari edo Internet bidez eskuragarri jartzeari dagokionez. Berariaz baimentzen da artxibo-formatuetan aldaketak egitea, konprimitzeko neurri teknikoak aplikatzea edota lanak bide telematikoen bidez transmititzea edo eskuragarri jartzea errazten edo hobetzen duten bestelako transformazio teknikoak erabiltzea, baita ur-markak, identifikatzaileak, etiketak edo bestelako edozein neurri edo kontrolerako eta edukiak identifikatzeko edozein teknika txertatzea edo aplikatzea ere, kontratu honetako baldintzak eta lehen aipatutako lizentzia errespetatuz, betiere.\n2. Zure datuak konfidentzialtasunez tratatuko dira, 15/1999 Lege Organikoarekin, abenduaren 13koarekin, Datu Pertsonalak Babestekoarekin eta hori garatzen duen arautegiarekin bat; dagokion legedian ezartzen diren neurri tekniko eta antolakuntzazkoak aplikatuko dira, datuak modu desegokian eskuratzea, maneiatzea edo desagerraraztea saihesteko eta, baimenik egon ezean, beste erakunde edo hirugarren pertsonei eskuratzea saihesteko, legez baimentzen diren kasuetan izan ezik eta, betiere, antolatzen dugun jarduera edo proiektu batean parte hartzeko beharrezkoa baldin bada. Edonola ere, edonoiz izango duzu datu horiek eskuratzeko, ezeztatzeko edo zuzentzeko eskubidea, idatziz eskatuta Donostiako Udaleko Gazteria Saila-aren egoitzan eta nortasun-agiriaren edo agiri baliokidearen fotokopia bat atxikiz.\n3. Berariaz adierazten denean, asterisko (*) batekin markatutako datuak nahitaezkoak izango dira eta, horiek gabe, ezin izango dira aipatu jarduerak gauzatu. Aurreko informazioa gure harremanetarako formularioen bidez bidaltzeak, adierazitako edozein helbidetara, telefonoz, faxez edo bestelako bide batez, esan nahi du deskribatutako tratamenduak baimentzen direla, baita Donostiako Udaleko Gazteria Saila-aren jarduera eta zerbitzuei buruzko jakinarazpen komertzialak bidaltzea baimentzen dela ere.\nWebgune honetan dagoen informazioa azalpen gisa baino ez da ematen eta ez da nahitaez sakona edo Donostiako Udaleko Gazteria Saila-aren jardueren deskribapen argia. Zalantzarik izanez gero, jarri gurekin harremanetan adierazitako helbideetan.\nWebgunea erabiltzen duten erabiltzaileek, beren ardurapean egiten dute. Webgune honetako erabiltzaileak, sarbidearen bitartez, bere burua behartzen du legeekin eta zirkulazio-erabilerekin erabat bat datorren moduan erabiltzera eta Donostiako Udaleko Gazteria Saila-aren aurrean eta/edo hirugarren pertsonen aurrean erantzungo du betebehar hori ez betetzearen ondorioz gerta litezkeen kalte edo hondamenen aurrean.\nDonostiako Udaleko Gazteria Saila-ak beharrezkotzat jotzen dituen segurtasun-neurriak onartzen ditu webguneak behar bezala funtzionatzen duela bermatzeko eta birusak eta osagai kaltegarriak hautemateko. Nolanahi ere, erabiltzaileak jabe izan behar du Interneteko sistema informatikoen segurtasun-neurriak ez direla erabat fidagarriak eta, ondorioz, Donostiako Udaleko Gazteria Saila-ak ezin duela etengabe bermatu webgunean jasotzen diren eduki eta zerbitzuak eskuragarri egongo direla eta ez dela birusik edo bestelako elementu kaltegarririk egongo, erabiltzailearen sistema informatikoetan (softwarea eta hardwarea), dokumentu elektronikoetan edo horietako fitxategietan aldaketak eragin ditzaketenak.\nDonostiako Udaleko Gazteria Saila-ak erreserbatu egiten du zerbitzua zati batean edo erabat eteteko eskubidea, aldi baterako edo behin betiko, aldaketa tekniko edo matxuren aurrean; posible izanez gero, aldez aurretik jakinaraziko du, webgunearen bidez edo horren harira gaitutako beste edozein baliabideren bidez.\nHirugarren pertsonen edukiei dagokienez, hipertestuko esteken kasuak barne hartuz, Donostiako Udaleko Gazteria Saila-aren ardura zibil, penal edo administratiboa 34/2002 Legean, uztailaren 11koan, informazioaren gizarteko eta merkataritza elektronikoko zerbitzuei buruzkoan, xedatutakoaren arabera mugatzen da. Bereziki, Donostiako Udaleko Gazteria Saila-ari edozein eduki bidaltzen edo ematen dion erabiltzaileak, horrek lan bat osatu ala ez jabetza intelektualeko legeen arabera, Donostiako Udaleko Gazteria Saila-aren aurrean eta hirugarrenen aurrean eragin behar du gerta litezkeen kalte eta hondamenen aurrean; zehazki, lanaren egile eta titulartasunari dagokionez, hirugarren horien ohorearen, intimitatearen eta irudiaren beraren eskubideak kaltetu gabe ere, adin txikikoen eskubideak urratzen badituzte, adin txikikoak badaude, edota hirugarrenei dagozkien bestelako edozein hitzarmen edo akordio hitzezko edo idatzizko, eskubide edo interes urratzen badituzte.


21. Korrikak Gares eta Gasteiz lotuko ditu 2019ko apirilaren 4tik 14ra\nAzken eguneratzea: 2018/11/07 12:24 (UTC+1)\nAEK-k euskararen alde egiten duen herri lasterraldiak Txillardegi omenduko du 21. edizio honetan.\n21. Korrika, Garestik Gasteiza, ''Klika'' lelopean\nMertxe Mugika AEKren koordinatzaile nagusiak gaur Donostiako San Telmo museoan egindako agerraldian esan duenez, hasierako helburu bikoitzari eusten dio Korrikak: babes ekonomikoa lortzea eta euskararen aldekotasuna sustatzea.\nEuskaltegiei bideratzen zaizkien baliabideak oraindik “ez nahikoak” direla esan du Mugikak, nahiz eta “aurrerapausoak” izan diren. Helduek euskara doan ikasteko aukera izan dezaten bideak zabaltzea aldarrikatu du, halaber, Mugikak.\nAsier Amondo Korrikaren arduradunak lasterraldiari buruz hitz egin du, eta aurtengo leloa azaldu du: «Klika egitea aukera bat hartzea da, euskararen aukera hartzea». Konpromisoak hartzeko garaia dela esan du Amondok.\nHorrez gain, Jose Luis Alvarez Enparantza Txillardegi zena omenduko du Korrikak, euskara batuaren sorreran izan zuen paperagatik eta jarrera aldaketa bultzatu zuelako kulturan, euskalgintzan, pentsamenduan eta politikan.


La Cave d'Irouleguy - Irulegiko arnoa ezagutzen ote duzu?\nIrulegiko arnoa ezagutzen ote duzu?\nHobeki erranen dut: «Irulegiko arnoa ONGI ezagutzen ote duzu?»\nNire galdea ez da interesik gabekoa. Zeren gure lurraldeko arnoa, artoski eta pazientziaz egin dugun hori, azkenean, guti ezagutua baita. Eta, batzuetan, ez aski maitatua.\nEzin zitut hola ezjakintasunean gehiago utzi!\nUtz iezadazu argitzera.\nIrudimen kolektiboan, Irulegi, usu, arno beltzari lotzen zako.\nLehenik, atseginekin ikasiko duzue Irulegiko arnoa, arno beltza izateaz gain, zuria edo gorria ere izan daitekeela.\nNola osatua da?\nArno beltzak eta gorriak mahats mota beltzetarik heldu dira.\nArno zuriak mahats mota zurietarik heldu dira.\nOrain arte, dena ontsa.\nBeltzaren kasuan, hiru mahats mota badira: bordeles beltza, axeria eta axeri haundia.\nBordeles beltza, taninoz aberatsa, Frantziaren hego-mendebaldean baizik ez da agertzen.\nBazenekien? Pascual Harriague-k zuen bordeles beltza Uruguain sartu, eta hango mahats nagusi bilakatu zen.\nEta norbaitek uste baldin badu axeria Bordeletik heldu dela, ez pentsa! Egiazki, Hego Euskal Herriko mahats mota endemikoa da!\nKonpostelako beilariek zuten Frantziaren hego-mendebaldera ekarri.\nAzkenik, axeri haundia kasik mundu guzian dagoen mahats mota da. Axeriaren eta sauvignon zuriaren arteko nahasketatik heldu da.\nIrulegiko Soto kideen lurretan, oro har, proportzio horietan lantzen dira: % 60 bordeles beltza, % 30 axeria, eta % 10 axeri haundia.\nZuriaren kasuan, berdin da! Hiru mahats motaz osatua da:\nIzkiriota eta izkiriota ttipia, Pirinioen behereko mendixketatik heldu direnak, bai eta xuri zerratu ttipia, Pirinioetako bertako mahats mota dena.\nZergatik nahasi mahats motak? Hori da galdera!\nSinpleki, Jatorri Deitura Kontrolatuaren baldintzen bildumak hala erabaki baitu, 70eko hamarkadan. Jatorri Deitura Kontrolatu hori artoski segitzen dugu.\nIrulegi sormarkak, beraz, mahats mota desberdinez osatu arnoak egiterat behartzen gaitu, mahats mota bakarreko arnoak egiteko partez.\nBistan dena, mota bakarreko arnoak egin ditzakegu, baina orduan ez lirateke gehiago sormarkakoak.\nNola eginak dira gure arnoak?\nHasteko, urrats inportante bat aipatuko dauzuet. Mahastizaintzan ez da biziki hedatua, eta oraino gutiago soto kooperatiboetan.\nAlabaina, erabakitzeko zein lursailek duen gorria eginen, edo zein den kesetan bilduko, eta zein dupatan ezarriko den, etab..., bi egun mahatsa bildu baino lehenago, kide bakoitzak lagin adierazgarri bat ekartzen du kooperatibarat, bere lursail bakoitzetik.\nGero, mahats biltzeen batzordeak (ikus kooperatibaren historiari buruzko artikulua; dena esplikatzen du) lursail guzietako mahats pikorrak dastatzen ditu, itsuki: lehenik mamia, gero haziak eta, azkenik, azala. Urrats hortan, notazio bat finkatzen da; erabakigarri da geroko arnoaren kalitatearendako.\nGero, mahats guziak sotorat heldu direlarik, motaka errezibitzen dira, bai eta notazio horren arabera. Mahats mota bakoitza multzo berean. Nahasketarik ez... mementoko.\nGorriaren egiteko, mahatsak heldu orduko zapatzen dira. Gero dupetan ezarriko dira.\nArtetik errateko, bazenekien arnoaren kolorea gehienik azaletik heldu dela eta, azkenean, mamiak eragin guti duela kolorean?\nBeraz, ez, ez dugu arno beltza eta arno zuria nahasten arno gorriaren egiteko! Zer ideia!\nGure Irulegiko arnoei kolore arrosa bizi hori ematen diena, gure mahats mota nagusia da, bordeles beltza. Honek, hastapenetik, mami koloretsua du.\nAlderantziz, arno beltzak bere hondarreko kolorea har dezan, mahatsak ez dira berehala zapatzen. Heltzean, dupetan ezarriko dira eta 15 egunen eta 3 asteren arteko epe batez han egonen dira, azalak eta haziek jusari beren propietate guziak eman arte.\nGero, jus hori zapatzen da eta dupan berriz ezartzen.\nBi kasuetan (gorria eta beltza), hartzidura hasiko da, erran nahi baita azukrea alkohol bilakatuko dela. Jusak dupetan egonen dira, hartzidura alkoholikoa bururatu arte.\nZurientzat, gorrientzat bezalako prozedura da. Mahatsak heltzean, berehala zapatzen dira, jusa dupan ezartzen da eta hartzidura alkoholikoa egin arte igurikatzen da.\nEz dut nehor galdu? Ederki. Orduan, segitzen dut!\nZer gertatzen da, gero?\nHiru kolore horien hartziduraren ondotik, «sukaldari lanetan» ariko gira, zeren, lehenago erran dugun bezala, Irulegiko arnoa mahats mota desberdinez osatua baita.\nBeraz, dupa guziak dastatuko ditugu, maratoi itxurako egun batez. Hortan, enologo-aholkulari batek lagunduko gitu eta kontseiluak emanen dauzkigu: enologo hori Eric Boissenot da.\nEta nor den badakitenek konprenituko dute aholku BIZIKI ONAK baditugula.\nEgun horren helburua da arno bakotxaren tipikotasunaren atxikitzea, urtez urte, jakinez «urteko» eragina ere badela: zenbat eguzki, urteko eguraldiaren eragina, euria, etab...\nGaitzeko lana da!\nOsaketa egiten da dupa batekoa eta bertzekoa proportzio desberdinetan nahasiz.\nHola, egun horren bukaeran, ezagutzen dituzuen etiketak dituzten arnoak eginak izanen ditugu: Lehia eta Xuri (zuria), Omenaldi eta Gorri (beltza), Argi (gorria) Kattalingorri (beltza eta gorria) eta Mignaberry (beltza, gorria, zuria).\nGero, etiketen arabera eta erdietsi nahi ditugun arnoen tipikotasunaren arabera, arno horietarik batzuk haritzezko barriketan onduak izanen dira, hainbat hilabetez, eta bertzeek dupetan ontzen segituko dute.\nLarrazkeneko mahats biltzeetako gorriak eta zuriak negu hondarrean edo udaberri hastapenean saltzen hasiko gira, baina beltzek denbora gehiago behar dute ontzeko; beraz, mahatsa bildu eta bizpahiru urteren buruan aterako dira.\nZeren beltza pazientziazko lana baita.\nArnoak prest izanen direlarik, paketatzen dituen taldeak botiletan eta kartoietan ezarriko ditu eta gero Frantzian eta munduan barna igorriko!\nHara, dena badakizu!\nEz duzu gehiago arrazoirik, gure arnoen ez dastatzeko!\nZure beha gira, irriñoa ezpainetan, eta beti arno horien ezagutarazteko gogoarekin, horietaz harro baikira!


Aretxabaletak Getxo hartuko du domekan, 'play-off' faseko lehenengo partiduan - Debagoiena - Goiena.eus\nAretxabaletak Getxo hartuko du domekan, 'play-off' faseko lehenengo partiduan\nXabi Urzelai 2015-05-27 11:45\nAretxabaletako jokalariak, ligan, gol bat ospatzen.\nAretxabaletak hirugarren mailara igotzeko play-off fasea hasiko du domekan, Bizkaiko ligan bigarren sailkatu den Getxoren kontra (16:30, Ibarran). Aste barruan izandako batzarrek garbi erakutsi dute Bizkaiko taldeak ez daudela gertu 21 taldez osatutako liga batean jokatzeko, edo beste modu batean esanda, ez daudela gertu talde gipuzkoar baten igoera zuzena onartzeko. Horrenbestez, UDAk igoera faseaz "gozatzeko" erabakia hartu du.\nAretxabaletak, Getxok eta Elgorriagak jokatuko dute hirugarren mailara igotzeko play-off-a. Eta lehenengo norgehiagoka, teorian, faseko indartsuenen artekoa izango da: Aretxabaleta eta Getxo. Hala, Gorka Valleren mutilek Bizkaiko taldea izango dute domekan aurrean: "Berez, Bizkaiko multzoa Gipuzkoakoa baino indartsuagoa izaten da, baina dakigunagatik Aretxabaleta eta Getxo parean dauden bi talde gara. Eurek guk baino jokalari gutxiago erabili dituzte denboraldian zehar, 13 inguru, eta gure entrenatzaileak 20 jokalariren artean banatu ditu minutuak", adierazi du UDAko presidente Adrian Merinok. "Baina gauza bat da aurreikuspenek zer dioten, eta beste bat da berdegunean zer gertatzen den. Dakigun gauza bakarra da domekan Aretxabaletak zale askoren babesa izango duela harmailetan". Bizkaia aldetik ere zale asko erakarriko ditu Getxok, berez da-eta jarraitzaile asko dituen kluba.\nGetxoren kontrako partiduaren ostean, ekainaren 7an, UDAkoak Gasteizera (Betoño) joango dira Elgorriagaren kontra jokatzera: "Partidu horretarako autobusa jarriko dugu", eta azken norgehiagokan, ekainaren 14an, bizkaitarrak eta arabarrak izango dira zein baino zein gehiago. Play-off-a irabazteak, baina, ez du hirugarren mailarako txartela ziurtatzen, horretarako goiko kategorian hutsune bat egon behar delako: "Hainbat karanbola eman behar dira, nahiz eta fasea irabazi, gora igo ahal izateko. Horrenbestez, faseaz gozatzera mugatuko gara, eta gero gerokoak".\nAtzo, martitzena, Bizkaiko federazioak eta Bizkaiko taldeek ezezko borobila eman zuten, ez zuten Gipuzkoako federazioak egindako proposamena onartu. Hain zuzen, Gipuzkoako presidente Juan Luis Larrearen proposamena zen, Ondarroako Aurrera –hiugarren mailara igo den taldea– Bizkaiko federaziora pasako denez, Gipuzkoako ligan bigarren geratu den ordezkaria ere zuzen igotzea, play-off-a jokatu barik. Aretxabaleta zen egoera horretan zegoen taldea, baina bizkaitarrek ez dute halakorik onartu: "Larreak batzarrean emandako azalpenak arrazoizkoak izan ziren, eta egoki egin zuen berba, baina bizkaitarrek lehenagotik hartua zuten erabakia", azaldu dio GOIENAri UDAko presidente Adrian Merinok. "Guk ezer gutxi geneukan esateko, gura barik saltsaren erdian egon gara, baina gure asmoa hasieratik playoff-az gozatzea izan da. Noski, hirugarren mailara zuzen igotzeko aukera izanez gero, heldu egingo genioke aukera horri, baina ez gaude mailaz igotzeko itsututa, beste lehentasun batzuk ditugu. Igo ala ez, denboraldi ederra izan da".


Elkarrekin Donostiak merkataritza gune handien ingurumen tasei eta tokiko merkataritzako inbertsioari buruzko interpelazioa egingo du - Irutxuloko Hitza : Irutxuloko Hitza\nElkarrekin Donostiak merkataritza gune handien ingurumen tasei eta tokiko merkataritzako inbertsioari buruzko interpelazioa egingo du\nAitzole Araneta eta Marta Huarte. (Argazkia: Elkarrekin Donostia)\nEzker koalizioak tokiko merkataritza sustatu nahi du, eta horretarako, Udal Gobernuari galdetuko dio ea merkataritza gune handiei ingurumen tasak jarriko dizkien eta ea hurbileko merkaritzan inbertsioa handituko duten. Elkarrekin Donostiak tasak ezarri nahi dizkie merkataritza gune handiei, eta hortik lortutako dirua “tokiko merkataritzan berrinbertitzea” dute helburu. Izan ere, koalizioaren arabera merkataritza gune handiek hondakin gehiago sortzen dituzte, eta bi merkataritza ereduek bizirauteko egoera orekatu behar dela gehitu dute.\n“Saltoki txikiek bizitzaz betetzen dituzte gure auzoak, eta hauek zaintzeko eta berraktibatzeko modua bilatu behar dugu. Gure hiriaren nortasunaren funtsezko zatia da” adierazi du Marta Huartek, Elkarrekin Donostiako zinegotziak.\nOsasun larrialdiak kaltetuta zegoen sektoreari azken kolpea eman diola adierazi du koalizio ezkertiarrak, eta gaur egun “muturreko egoera” batean daudela gehitu du.


13/13 sumarioaren aurka ehunka pertsona atera dira manifestazioan kalera Bilbon eta Donostian. Astelehenean hasiko da epaiketa, auzia ireki eta 11 urte geroago.\nMobilizazioak 12:00ak aldera abiatu dira Bilboko Jesusen Bihotzetik eta Donostiako Saguesetik, "13/13 Epaiketari ez" lelopean.\n"Denboraz berandu eta lekuz kanpo datorren epaiketa dela kartzelak hustu beharrean bete egin" nahi dituztela salatu dute.\nArantza Zulueta, Iker sarriegi, Jon Enparantza, Julen Zelarain, Naia Zuriarrain, Saioa Agirre, Nerea Redondo eta Juan Mari Jauregi daude auzipetuta.\nHasi da manifestazioa Bilbon.\nArantza, Jon, Naia, Saioa, Julen, Nerea, Iker eta Juan Marirekin gaude.\nEspetxeak hustu eta ez betetzen jarraitu.#IrtenBidera pic.twitter.com/b9BaXZ28Oh\n— SORTU #LehenikHerria #PrimeroLaGente (@sortuEH) July 10, 2021\nAuzipetuen defentsa Fiskaltzarekin akordio batera heltzen saiatu da epaiketa hasi baino lehen, baina ez da posible izan, Alfonso Zenon abokatuak Bilbon azaldu duenez.\nZenonen ahotan, sumarioa zabaldu zenean, bultzatzaileek "dagoeneko bazekiten 2010ean ezker abertzalea zertan ari zen: konfrontazio armaturik gabeko agertokia prestatzen, eta bakearen etsaiek bazekiten astelehenetik aurrera epaitu behar dituzten zortzi pertsona horiek ETAko presoak testuinguru berrira egokitzeko lanean ari zirela, eragile aktiboak zirela".\nBilbon, ehunka pertsonak hartu dute parte manifestazioan, besteak beste, Maddalen Iriarte EH Bilduren Eusko Legebiltzarreko bozeramaileak eta Julen Arzuaga legebiltzarkideak. Kataluniako Asanblada Nazionalaren (ANC) ordezkaritza batek ere protesta babestu du. Mobilizazioa Jesusen Bihotza plazatik abiatu eta Arriaga plazan bukatu da. Auzipetuak babesteko manifestu bat irakurri dute bertan.\nArzuaga (EH Bildu): "Espetxeak militante politikoz husteko unea da, ez berriro betetzeko"\nHiru auzipetu bizkaitarretako bi manifestazioan izan dira: Arantza Zulueta abokatua eta Saioa Agirre. Naia Zuriarrainek, ostera, ez du parte hartu.\nMobilizazioa hasi baino lehen, Julen Arzuaga EH Bilduko legebiltzarkideak azpimarratu duenez, astelehenean hasi behar duen epaiketa "sumario politiko baten parte da, 25 urte geroago, 'dena da ETA' teoria xelebrea ardatz duena; ETAk bere amaiera iragarri eta 10 urte geroago akusazioa oso larriak aurkeztu dituzte berriro".\nBestalde, 13/13 sumarioko auzipetuei babesa adierazteko manifestazioan izan direla azaldu du David Fernandez ANCko presidenteordeak. Fernandezen esanetan, "Espainiako Estatuaren politika Kataluniarekiko eta euskal herritarrekiko erabateko errepresio politika izaten ari da, nazionalismo espainiarraren kontrako disidentziaren errepresioa".\nLeire Txapartegi ELA sindikatuko ordezkariak salatu duenez, duela "hamar urteko" gertakariak epaitzen ari dira, "testuinguru politikoa erabat aldatu denean". Prozedura judizialak "irregulartasun larriak eta asmo politikoak ditu", ohartarazi du.\nGarbiñe Aranburu LABeko buruzagiak Donostiako manifestazioan hartu du parte. Aranburuk nabarmendu duenez, mobilizazioarekin "epaiketa ez egitea eta sumario berririk ez zabaltzea" eskatu nahi dute, "guztiz anakronikoa delako".\nJende andana elkartu gara Donostian auzi politikoen kontra eta soluzio demokratikoen alde.\n13/13 auziko auziperatuei babes osoa!#EpaiketarikEz#IrtenBidera pic.twitter.com/PVhoEAnHSe\n— Arkaitz Rodriguez Torres (@arkarodriguez) July 10, 2021


Txinako Zilarrezko ispilua, Kobre gabeko Ispiluen fabrika eta fabrikatzaileak | LYDGLASS\nBeirazko zilarrezko ispiluak zilarrezko geruza eta kobrezko geruza kalitate handiko beira flotatzailearen azalean estaliz sortzen dira, deposizio kimikoa eta ordezkapen metodoen bidez, eta ondoren primer eta gaineko estalkia zilarrezko geruzaren eta kobre geruzaren gainazalera botatzen dira zilarrezko geruza gisa. babes geruza. Egina. Erreakzio kimikoz egina dagoenez, erraza da airean, hezetasunean eta inguruko beste substantziekin kimikoki erreakzionatzea, pintura-geruza edo zilarrezko geruza zuritu edo erori daitezen. Hori dela eta, bere ekoizpen eta prozesatze teknologia, ingurumena, Tenperatura eta kalitate baldintzak zorrotzak dira.\nKobre gabeko ispiluak ingurumenarekiko errespetagarriak diren ispiluak ere deitzen dira. Izenak dioen bezala, ispiluak guztiz kobrez daude, kobrea duten ispilu arruntetatik ezberdina da.\nZer desberdintasun dago kobre gabeko ispiluaren eta zilarrezko ispiluaren artean?\nKobre gabeko ispiluaren eta zilarrezko ispiluaren arteko aldea ispiluaren gainazalak kobrezko elementu bat duen ala ez adierazten du. Ikerketaren bidez, kobrerik gabeko ispiluaren higadura, atxikidura eta korrosioaren erresistentzia zilarrezko ispilu arruntenak baino hobeak direla erakusten da, eta islagarritasuna handiagoa da. . Kobre gabeko ispiluen erabilera denbora zilarrezko ispilu arruntena baino luzeagoa da, beraz, jende gehienak kobrerik gabeko ispiluak nahiago izango ditu aukeratzerakoan.\nGure beirazko zilarrezko ispiluak Jinjing, Xinyi eta Taiwan Glass kalitate handiko beira flotatzailea hartzen ditu substratu gisa, eta ispiluaren atzealdeko pinturak Italiako FENZI pintura hartzen du, azido eta alkali erresistentzia, korrosio erresistentzia eta hezetasun erresistentzia oso altuko ezaugarriak dituena. bere bizitza iraupena Aluminiozko ispiluena baino 3 aldiz handiagoa da; ispiluaren irudi efektua argiagoa, leunagoa eta egiazkoa da.\nKristalezko zilarrezko ispiluak laka filmetik igaro ondoren segurtasun babesaren funtzioa du. Beira hondatuta badago, beirazko zatiak elkarrekin itsatsiko dira zatiek giza gorputzean kalteak ekiditeko. Filmaren ondoren beirazko zilarrezko ispiluari segurtasunezko zilarrezko ispilu edo film ispilu deritzo.\nZilarrezko gure ispilu produktuak forma bereziekin, ertzekin, grabatuekin, alakatuz eta abarrekin prozesatu daitezke, eta oso erabiliak dira eraikinen eta barruen dekorazioetan, merkataritza guneetan, erakusketa aretoetan, hoteletan eta beste leku batzuetan; ingurune heze eta itsasertzetara egokitu daitezke, hala nola komunak, saunak eta itsasoko eraikinak.\nGure konpainiak beirazko zilarrezko ispiluaren atzealdean material desberdinetako babes filmak jar ditzake bezeroen eskakizunen arabera produktuaren segurtasuna hobetzeko.\nEgindako ispilu zilarreztatuak ispilu irudi argi eta biziaren, isla argi leun eta naturalaren ezaugarriak ditu.\nKobre gabeko ispilu produktuek ingurumena zaintzeko eragin onak dituzte eta kobre geruzarik ez du berunik, eta horrek erabilera eta ingurumenaren babesaren konbinazio ezin hobea lortzen du.\nKorrosioaren eta oxidazioaren aurkako erresistentzia handiagoa du, eta modu eraginkorrean eragozten ditu ertz beltza, ispilu koloreko hodeia eta beira zilarrezko ispiluak eragindako hezetasunak eragindako bestelako kalteak.\nFilmez estalitako zilarrezko ispilua toki heze batean instalatu daiteke, hala nola komunean, koloreztatu gabe, eta ez dago kezkatu beharrik zilarrezko ispiluaren zati hautsiek jendeari kalte egingo diotelako.\nGehienezko neurria: 3660X2440mm\nLodiera: 2mm, 3mm, 4mm, 5mm, 6mm, 8mm, 10mm\nIspiluaren bizkarreko pintura: Italiako FENZI pintura\nAurreko: Hondarrezko beira\nHurrengoa: 5mm 6mm 8mm 10mm 12mm Bero bustitako beira\n3mm 4mm 5mm beira ispilua\n3mm 4mm 5mm zilarrezko ispilua\n5mm kobre gabeko ispilua\n6 mm kobrerik gabe eta berunik gabeko zilarrezko ispilu beira\n6mm kobre gabeko ispilua\nTxinako 3mm-8mm zilarrezko ispilua kobre gabeko ispilua\nKobre gabeko ispilua\nKobre gabeko Zilarrezko Ispilu Beirazko Xafla Prezioa\nZilarrezko Ispilu handia\nIspilu plastikozko eranskailua\nZilarrezko ispilu biribilak eta handiak\nZilarrik eta Kobrerik gabeko Ispilua


2019ko Nafarroako Bertsolari Txapelketa aurkeztu dute - Sakana - Guaixe.eus\n2019ko Nafarroako Bertsolari Txapelketa aurkeztu dute\nGuaixe 2019-01-28 14:09\nNafarroako Bertsolari Txapelketaren aurkezpenaren talde argazkia. NAFARROAKO BERTSOZALE ELKARTEA\nBi etxarriarrek parte hartuko dute Txapelketan: Eneko Lazkoz eta Saats Karasatorrek. Lehenengo saioa otsailaren 9an, larunbata, izanen da, Tuteran\nErriberatik mendialdera eta mendialdetik Iruñerrira. Nafarroako geografia osotik hedatuko ditu bertsoak 44. Nafarroako Bertsolari Txapelketak. Tuteran hasiko da otsailaren 9an, larunbatean, eta finala martxoaren 23an, larunbatean, izanen da, Anaitasuna kiroldegian. Guztira zortzi saio izanen dira: lau final-laurden, hiru finalaurreko eta finala. Bi sakandarrek parte hartuko dute: Eneko Lazkoz Martinez eta Saats Karasatorre Martinez etxarriarrek. Gainera, martxoaren 9an, larunbata, finalaurreko bat jokatuko da Etxarri Aranazko kultur etxean.\nLarunbatean, ilbeltzaren 26an, aurkeztu zuten 2019ko Nafarroako Bertsolari Txapelketa Barañainen, Nafarroako Bertsozale Elkartearen bilera egin ondoren. Bertan bildu ziren Txapelketan parte hartuko duten hainbat bertsolarik, aurkezlek, gai-jartzailek eta laguntzailek.


Abelino Barriola - Wikipedia, entziklopedia askea.\n(«Juan Abelino Barriola» orritik birbideratua)\nDonostia, 1885eko azaroaren 10a\nPaue, 1944ko apirilaren 19a (58 urte)\nAbelino Barriola (Donostia, Gipuzkoa, 1885eko azaroaren 10a - Paue, Frantzia, 1944ko apirilaren 19a) euskal idazlea.\nArantxa Barriola haren aitona Abelino Barriolaz (Ahotsak.eus proiekturako)\nAntzerkiarekiko interesa ikusita, Barriolak, Donostiako zinegotzi zelarik, Euskal Izkindea eta Iztunde Ikastola sortu zuen (edo Euskal Hizkuntza eta Deklamazio Eskola). Eskola honene lehen zuzendaria Toribio Altzaga izan zen. Deklamazio Eskola sortzearen ondorio nabarmanetariko bat emakumea eszenatokira igotzea izan zen. Garai horretan lehiaketak eta sariketak ere ugaldu egin ziren, obra zertxobait konplexuagoak, bai planteamenduz, bai baliabidez, idazten hasi ziren; ondorioz, bakarrizketa edo ekitaldi bakarreko obren ordez bi eta hiru ekitaldikoek hartu zuten lekua; umore-giro xotiletik eduki serioagoetara ere pasatzen da zertxobait.\nHoriez gain, Barriolaren obran abertzaletasunaren aldeko lerratze nabarmena sumatzen da, alde batetik; eta, era berean, bere obretan ez du interes didaktikoa ezkutatzen, eta ikusleak antzerki-kulturan hezi nahia ere igar daiteke, bestetik. Gainerakoan, gorago aipatutako ezaugarri orokorrak bete-betean ageri dira garaiko autore guztietan\nEne Aberri laztana (1934)\nAldiz Aldiz...! jostirudia egintza batian (1911, J. Baroja)\nDramak (1988, EEE - Itxaropena)\nGai dagonaren indarra (1935, López Mendizabal)\nGoi argi (1935, J. Baroja)\nLagun txar bat... (????, J. Baroja)\nMeza berriya (1909, J. Baroja eta semeak)\n↑ «Abelino Barriola, aitona kulturazalea - Ahotsak.eus» ahotsak.eus . Noiz kontsultatua: 2019-11-07.\nAbelino Barriola literaturaren zubitegian\nISNI: 0000 0000 5928 4838\nOrriaren azken aldaketa: 27 maiatza 2020, 14:22.


Kalakaño, Euskarazko lehen haurtzaroaren denboraldia\nBilan de la concertation et arrêt du projet du RLP de Guéthary\nMartoxaren 13tik 29ra Ipar Euskal Herri osoan, Euskal Elkargoak Kalakaño euskarazko lehen haurtzaroaren denboraldia antolatzen du. Egitarau aberatsa profesionalei, familiei eta haur ttipientzat pentsatua.\n2020-02-19 (e)an argitaratua\nMartxoaren 13tik 29ra Ipar Euskal Herrian, Kalakaño denboraldiak euskarazko lehen haurtzaroaren inguruan egitarau aberatsa proposatzen du: tailerrak, ikusgarriak, mintzaldiak eta formakuntzak, haur ttipientzat, gurasoentzat, aitatxi-amatxientzat eta profesionalentzat. Haurtzaindegi labelizatu bakoitzean euskarazko ikusgarri bat emana izanen da.\nGertakari ohargarrien artean, martxoaren 14ko eguna. Azkainen guraso-haurren arteko yoga tailerra izanen da. Ainhoan aldiz, "Sagutxo tuntuna" opera ttikiak, musika klasikoa, txontxongiloa, antzerkia eta dantza uztartzen dituen 30 minutuko emanaldia eskainiko du.\n"Zer eta nola konda euskaraz haur ttipientzat" mintzaldi animatuaren bitartez guraso eta profesionalek euskarazko haurrendako literaturarekin dute topaldia : Ahetzen martxoaren 17an, Urketan 19an, Uztaritzen 24an, Hendaian 25an eta Lakarran 26an.\nMartxoaren 29an, denboraldiaren bukatzeko giro beroan, gurasoen aire-hartzea izanen da, Gurashow emanaldiarekin Itsasun: belaunaldiarteko pik-nika musikala. Haur ttipiak, gurasoak, aitatxi-amatxiak gomitatuak dira ozen kantatzera Sanoki gelan.\nHorrenbestez, Kalakaño-k euskarazko 3 ikusgarri berri programatzen ditu haur ttipiei dedikatuak. Sortu berria, Philippe Albor eta Arantxa Hirigoyenen TRUKATRUK, haurtzaindegi labelizatuetan itzuliko da. SAGUTXO TUNTUNA, Bilboko azken Loraldian sentsazioa sortu zuena, familientzat programatua da Ainhoan, martxoaren 14an. Azkenik, handizko sariztatua izan den HARRIZ HARRI, Home Debuixat konpainiaren eskutik, ikusgai izanen da Itsasun martxoaren 21an.\nIkus Kalakañoren egitarau osoa hemen\nConseil permanent le 25 février\nProchain conseil communautaire le 22 février\nMartoxaren 13tik 29ra Ipar Euskal Herri osoan, Euskal Elkargoak Kalakaño euskarazko lehen haurtzaroaren denboraldia antolatzen du. Egitarau aberatsa…


Erakundeak – 3 orrialdea – K17.eus\n1906an eseristengandik banatutako alderdia, bere izen osoa Sozialista Iraultzaile Maximalisten Batasuna zen. Maximalistek eserista “ofizialistekin” zuten ezberdintasun nagusiak, lurrak birbanatzeaz gain industriaren sozializazioaren aldekoak izatean (eseristak industriaren sozializazioaren kontra zeuden), eta “tarteko etaparik gabe” sozialismoa […]\n22nd ekaina 2017 13th uztaila 2017 K17\nErrusiar alderdia, Langileen Alderdi Sozialdemokrataren (marxista) zatiketan ildo erreformista –boltxebikeen aurkakoa- defendatzen zuen korrontetik eratorritakoa. Errusiako Langileen Alderedi Sozialdemokrataren bigarren kongresuan, 1903an, bi korronte horiek agertu ziren, eta mentxebikeena -Julius Martovek defendatutakoa- gutxiengoarena zenez gero […]\n5th ekaina 2017 18th uztaila 2017 K17\nEskuineko eseristak, Alderdi Eserista bitan banatzerakoan honetatik agertutako sektore bat izan ziren, nolabait alderdiaren ildo ofiziala jarraitzen zutenak, beraz zuzendari gehienak (Txernov, Brexkovskaia, Kerenski, Gots, Avksentiev…) sektore honetan geratu ziren. Sektore hau Behin-behineko Gobernu burgesaren […]\n23rd maiatza 2017 19th ekaina 2017 K17\n1901.an Viktor Txernovek eta Jekaterina Brexko-Brexkovskaiak sortu zuten alderdia sozialista. Eserista hitza SR sigletatik (“sotsialisti revoliutsioneri”, hau da “sozialista iraultzaileak”) dator. Eseristen ideologia XIX. mendeko mugimendu populistan oinarritzen zen. Eseristek nekazal-giroaren eta errusiar tradizio zaharren […]\n1906an Alderdi Eseristaren eskuineko banaketa batetatik sortu zen alderdia (NS siglengatik “enesista” gisa ezagunak ziren, “sozialista herrikoiak” izena errusieraz narodnie sotsialisti delako). Enesistak, eseristen gisan, errusiar nekazal sozialismoaren aldekoak ziren, tradizio populistatik zetorren alderdi bat […]\n9th maiatza 2017 15th maiatza 2017 K17\nAlderdi hau, ofizialki “Herriaren Askatasunaren Alderdia”, Errusiako alderdi burges-liberal bat zen, monarkia konstituzionalaren aldekoa. Kadeteek tsarismoarekin itunak egitearen alde egin zuten eta guda inperialista bultzatu zuten. Otsaileko iraultza burgesak tsarra uzkaili ostean, burgesia handi ustez […]\n28th apirila 2017 20th maiatza 2017 K17\n1917ko irail-urrian Alderdi Eseristaren zatiketa batetik sortutako alderdia, haiera batean sobietek boterea eskuratzearen aldekoa eta Behin-Behineko Gobernu burgesaren kontrakoa. 1917ko maiatzeko III Biltzar Nagusi Eseritan halako korronte baten zantzuak azaldu ziren, zeintzuek eseristak parte-hartzen zuten […]


Ortuak herri saharauiari laguntzeko! | Aldizkaria\nIKASTOLA 227 > ikastolak > Ortuak herri saharauiari laguntzeko!\nOrtuak herri saharauiari laguntzeko!\nImajinatzen dituzue letxugak, tomateak, erremolatxak….desertuan?\nZaila bezain posible da hori, eta horretan laguntzen du Elorrioko ikastolak.\nElorrioko Txintxirri ikastolak 2010etik aurrera bere urteko plan guztietan Amgala deituriko elkartasunezko proiektua burutzen ari du. Amgala, Tindoufeko kanpalekuetan dagoen daira da eta bi urterik behin ikasle eta irakasle taldea bertara joaten dira, proiektua bertan garatzeko eta errefuxiatuen bizimodua eta egoera zuzenean ezagutzeko. Baina nola sortu zen proiektua? Elorrioko Institutuko eta Ikastolako ikasle eta irakasle talde batek, Elorrioko udaleko ordezkari batekin batera 2010eko abenduan Tindufeko kanpamenduetara egindako bidaia batetik sortutako proiektua da.\nLehen bidaia horren ostean piztu zen herri saharauiarekiko harremana eta lotura, eta gogo hori haientzat eta haiekin eginiko lankidetza-proiektu batean gauzatzea bururatu zitzaigun. Horrela bada, bilerak egin ziren ideiak eta proposamenak lantzeko, eta bilera horretatik ondorioztatu ziren proiektu honen nondik-norakoak. Harrez geroztik institutua, ikastola eta Lajwad elkartea elkarlanean aritzen dira Elorrion zein Amgalan ekimen desberdinak eginez. Elorrion egin diren ekintzak hala nola, erakusketak, komikiak, merkadilloa, hitzaldiak….izan dira, beti ere herri saharauiari laguntzeko eta errefuxiatuen kanpamenduetan pairatzen duen bizimoduaren berri emateko. Amgalan egindako ekimenak, ortuak, eskola-materiala, ur depositoak... aurrera tinko doaz eta proiektua sendotzen ari den seinale dira.\nAbenduan, Elorrioko talde handi bat Amgalara abiatu zen. Ikastolako 14 kide, ikasle eta irakasle, zeuden bertan maletak beteta eta bertako familiekin 10 egun goxo pasatzeko asmoarekin. Eta nahiak eta espektatibak benetan bete zirela esan behar.\nFamilietan banatuta herri saharauiaren bizimodua kanpalekuetan ezagutzeko aukera izan zuten eta te goxo baten inguruan solasaldi ederrak izan zituzten. Zergatik bertan? Etorkizuna? Elkartasuna? Historia? Emakumeen papera? Komunitate internazionalaren papera? Antolaketa? Galdera asko eta erantzun ugari airean baina irribarreak eta laguntasuna beti presente. Esperientzia ahaztezina ikasleentzat eta Txintxirrik dituen balore eta erronkentzako baliagarria; ikasleak baloreetan eta konpetentzietan hezteko proiektu bikaina. Hau baino egoera errealagoa!\nBaina, zer egin zuten bertan? Alde batetik, taldeak 70 familiei inguru ur deposituak banatu zizkien. Oso pozik hartu zituzten eta euren esker ona adierazi ere. Ur depositu egokiak izatea ezinbestekoa da, uraren kalitateak bizi kalitatea hobetzen baitie. Bestetik, proiektuak ortua jartzen edota ortua sortu nahi dituzten familiak bisitatu zituzten. Autosufizientzia lortzea garrantzitsua da, beraiek ekoiztu beraientzat. Imajinatzen dituzue letxugak, tomateak, erremolatxak….desertuan? Bai, posible da, zaila hori bai baina berenjena, azenarioak eta letxuga ederrak ikusi zituzten. Azkenik, bertako eskolak ere bisitatu zituzten.\nIkasle eta irakasle guztien maleta handietan eramandako material guztia banatu zuten, eskola materiala, arropa eta janaria. Denak arduradunei eman dizkiegu, beharren arabera egoki ikusten duten erara banaketa egin dezaten. Eskerrik asko Kirikiño eta Orereta ikastolari, Kilometroak-ri eta laguntza eskaini diguzuen guztioi!\nBidaia bukatu zen baina proiektuak aurrera jarraitzen du, bizirik dago. Ikasleekin bilerak egin hurrengo ekimenak prestatzeko, ikastolak urtero ospatzen duen Sahara eguna antolatu, karabanarako material bilketan aktiboki parte hartu, sudadera/kamisetak saldu dirua lortzeko….Honez gain, proiektuaren berri lau haizetara zabaltzea nahi dute eta beste ikastola batzuetan ere aurkezpenak egiten ari dira, horrela, ikastoletako ikasleek herri saharauiaren egoera ezagutzeko aukera izango dute eta bertan bizi diren familia guzti horiek presente izango ditugu.\nDenon arten egiten eta egingo dugu! Sukran Amgala!


Astelehenetik seguru zegoen – Tropela.eus bloga\nAstelehenetik seguru zegoen\nBidaltzailea:Piban\t 2014-09-15 2014-09-15 Utzi iruzkina Astelehenetik seguru zegoen bidalketan\nEspainiako Vueltako beste itzuli baten amaiera, eta aurreko artikuluetan aipatu bezala, txirrindulariek 3200 kilometroetan zehar zer esan handia eman dute – eta errepidetik kanpo ere.\nOrain egun batzuk ditugu analisirako eta hainbat galdera egiteko. Argi dagoen gauza bakarrenetakoa: Alberto Contador izan da edizio honetako azkarrena. Pintokoa 2014-07-14ean Tourreko sailkapen nagusiko lehen tokia bi minutura baino gehiagora zuenean eta mendiko etapak hasteko zirenean erorketa gogor batek etxera bidali zuen. Beno etxera edo ospitalera edo… batek daki zer egin duen Vueltako lehen etapara arte. Hasieran parte ez zuen hartu behar, ondoren bere jarraitzaileak bultzatuta bai.\nAzken egun hauetan sailkapen nagusiaren borrokari saltsa jarri dio Chris Froomek (SKY). Amaierara arte borrokatu du lehen postua. Astelehenean La Farraponan amaitzen zen etapan azken igoera guztian buruan joan arren Madrildarrak azken kilometroan eraso eta ezin izan zion jarraitu. Ostiraleko etapan 20 segundu errekuperatu zituen. Larunbatean berriro asteleheneko emaitza errepikatu zen.\nKritika ugari jaso ditu Contadorrek lortu dituen garaipenen erak. Baita aldeko komentarioak ere. Baina kontuan izanda helmugako gainsariak eta igandeko etapa erlojuz kontra ematen zitzaiola amaiera Horrelakoetan gutxiegi izaten da edukitzen den abantaila ezbeharren aurrean. (Oscar Sevilla ekarri behar dugu gogora ikusteko nolakoak gertatzen diren azken erlojuz kontrako etapetan. Edo Denis Menchov Erromako kaleetan denboran gertuago).\nEta gozoa izan bada ere Vueltaren amaiera txirrindularientzat (batez ere “sufrimenduaren” amaiera izaten delako) nahiko gazia izan da ikusleentzako azken 10 kilometroak. Bai, ondo irakurri duzue: 10 kilometro azken etapa bat ez duenak ezer erabaki (orokorrean ere emozioa egon da ia amaieraraino baina ikuskizun handirik gabe: kilometro askoren faltan erasorik ez, telebista emanaldi motzak…).\nEta orain, hasieran esan bezala, betikoa gertatuko da: galdera pila gelditu dira airean. Batzuek jada amesten dute datorren urteko itzuli handi mediatikoenean lau izarren arteko lehiarekin: 2015eko Tourrean Contador, Nibali (Astana), Quintana (Movistar) (aurtengo itzuli handietako irabazleak) eta Froome aurrez-aurre egon daitezke. Zorionez ordu arte txirrindularitza ugariz disfrutatzeko aukera izango du. Hurrengo geltoki garrantzitsua: Ponferrada, emakumezko eta gizonezkoen munduko txapelketak. Bitartean, jarraitu txirrindularitzaz gozatzen!!!\nArgazkia: Javier Lizon / EFE\nBidaltzailea:Piban 2014-09-15 2014-09-15 Hemen argitaratua:Analisia, Espainiako VueltaEtiketak: Contador, Froome, Menchov, Nibali, Quintana\nBataila gutxiago geratzen zaizkie


balbula: Aukerak, aukerak, aukerak... aukera funtzionalak an euren funtzioa\nasteartea, maiatzak 05, 2020\nAukerak, aukerak, aukerak... aukera funtzionalak an euren funtzioa\nZioén Txopik atzo:\nBarkatuko didazue nire ignorantzia baina noiz nintzen txikia genuen erabiltzen aditza an oso modu praktiko, xinple eta eraginkor:\n- Berari emateko\n- Zuk gu etxera ekartzeko\n- Nik zuek ikusteko\nEdo besterik gabe: emateko, ekartzeko, ikusteko... zeren kontestuak esaten digu zein den subjektoa ta objektoa.\nBai, eta justuki horregatixe nioén hemen ze:\nAditzaren arazo nagusia ez da, inondik inora, bere osaera, baizik bere kokapena (galdegaiaren legea), zein den puntu kruziala (hala nola sintaxi buruazkena, oro har).\nGauza da ze existitzen dirá aukera ez-jokatuak ki evitatú, hala nahi bada, ia edozein aditz subordinatu jokatu. Eta aukera horiek urrezkoak dira, eta landu behar dirá (adibidez landuz baliabide burulehenak) eta zaindu eta... Bai, dudagabe, oso eskura egon beharko dirá halako aukerak.\nBaina, aditza jokatuta ere, bádira aukerak ki ez egín aditz-konkordantzia datiboa edota objektu-konkordantzia pluralak. Horiek ere dirá aukerak, beste aukera batzuk, ondo inportanteak ere, zein behar diren baloratu, landu, zaindu...\nEta azkenik, tratamendu bat eman behar zaie ki, adibidez,"nor-nori-nork" paradigmak, zein bádiren ere aukera. Hori bai, horietarako ez dira bilatu behar hain justu paradigma zail eta inpraktikableenak, baizik paradigma funtzionalak an euren funtzioa, afinda izan daitezén, noiz nahiago, beste aukera real bat barné erraminta-kutxa bat oparoa eta ondo landua, non denetarik dagoen. [⇶]\nposted by Jesus Rubio at asteartea, maiatzak 05, 2020\nGustatu zait asco iracurtzea gaurco reflexionea baina guztian guehien gustatu zaidana da, nahizta iracurria nuen lehenagotic, izan da gaurcoaren ondoco pasarte hau non ikasi nuen asco orduan eta gaur berriro dut repasatu entheleguan hor esaten dena.\nAditzaren arazo nagusia ez da, inondik inora, bere osaera, baizik bere kokapena (galdegaiaren legea), zein den puntu kruziala (hala nola sintaxi huruazkena, oro har).\nDa reflexione ederra eta valio handicoa emaiten duena claritate handia ki nola redactatu. Esquerrac arguitzea gatic enthelegua. Ezen da total importantea non cocatzen da verboa an phrasea.\nasteartea, maiatzak 05, 2020 1:49:00 PM\nNahi dut guehitu zerbait ahaztu zaidana lehen. Zeren ipini dut\n"da total importantea non cocatzen da verboa an phrasea"\nbaina behar nuen ipini izaiteco biribilago eta realago holan\n"da total importantea eta ere ziurqui determinantea non cocatzen da verboa an phrasea".\nasteartea, maiatzak 05, 2020 4:42:00 PM\nErabat ados, kin esaten dana hemen,\nasteartea, maiatzak 05, 2020 8:57:00 PM\n'lekarke' redundantea vs 'nekarke' ez redundantea\nKomentario bat burúz 'e kar', 'ekar', 'ekarren', '...\n'nekar' ('nekarren') reanalizatua an kontextua hen...\n'nator < ni da tor' eta 'nakar < ni da kar' finean...


Aurrekoa Abuztuak 27 Osteguna Hurrengoa\nAbuztuak 27 • - • Donostiako kaia (Parte Zaharra) Festak\nAbuztuak 27 • 10:00 • Euskaraz\nHaurrentzako ipuin kontaketa, Saioa Aizpuruak eskainia. Zergatik daude hainbeste harri errekan? entzun eta ikusi ahal izango da gure Youtubeko kanaleko zerrenda honetan. Bideoa abuztuaren 27an 10:00etatik aurrera ikusgai egongo da. Familia osoari zuzendutako ipuinez gain, jolasak, pistak eta sariak izango dira. Zuen erantzunak donostiakoipuinarenordua@gmail.com posta elektronikora bidali. Animatu eta parte hartu!\nUztailaren 1etik abuztuaren 31ra izango da Ipuinaren Ordua, astelehenetik ostiralera, eta hiriko 44 toki esanguratsutatik ariko dira. Bideo guztiakirailaren 10era arte ikusgai egongo dira.\nGaurkoan, Kaia eta Euskal Itsas Museoa izango dira eskenatoki.Donostiako kaian, 1991n, ireki zen Untzi Museoa izenarekin. XVIII. mendeko dorretxe batean dago, Donostiako Kontsulatuaren aztarna arkitektoniko bakarrean. Museoren egungo bilduma 6.000 pieza ingurukoa da, euskal itsas kulturaren ezagupenean sakontzeko baliabiderik nagusiena.\nAbuztuak 24 - 28 • 10:30-11:30 / 12:00-13:00 • Tabakalera Tailerrak


Noble konderria (Indiana) - Wikipedia, entziklopedia askea.\nNoble konderria (Indiana)\n1.064,08 km2 (%98.42)\n17,07 km2 (%1.58)\nNoble konderria (ingelesez: Noble County) Indianako konderri bat da, Ameriketako Estatu Batuetan. Hiriburua Albion da. 2010eko zentsuaren arabera 47.536 biztanle zituen, Noble kilometro koadroko azaleran.\nNoble konderriak 1.081,15 kilometro koadro ditu. Horietatik 17,07 ura dira. Beste 1.064,08 lurra dira. Biztanleria dentsitatea 43,97 da.\n2010eko zentsoan bizi ziren 47.536 pertsonetatik 46.671 txuriak edo hispanoak dira. Horietatik hispano edo latino kategorian 4.567 dira. 170 beltzak edo afroamerikarrak. 90 amerikar natiboak ziren eta 5 Hawaii edo Pazifikoko irletako natiboak. 174 asiarrak ziren. Bestelako arraza bat kategorian 27 biztanle daude. Bukatzeko euren burua arraza bat baino gehiagotan 399 pertsonek kokatzen zuten.


Fedor Dostoievski - Wikipedia, entziklopedia askea.\n(«Fjodor Dostojevsky» orritik birbideratua)\nFedor Mikhailovitx Dostoievski\n1821eko azaroaren 11\n1881eko otsailaren 9\nFedor Mikhailovitx Dostoievski —errusieraz Фёдор Михайлович Достоевский— (Mosku, 1821eko azaroaren 11 - San Petersburgo, 1881eko otsailaren 9a) errusiar idazlea, errusierazko literaturaren egilerik handienetakoa. Zenbaitek existentzialismoaren sortzailetzat hartzen dute. Ziur aski, "Oharrak lurpetik", "Karamazov anaiak" eta "Krimena eta zigorra" dira haren lanik ezagunenak. Tuberkulosiak jota hil zen.\nAita sendagilea zuen, eta ama oso gaztea zela hil zitzaion. 1843. urtean ofizial militar bihurtu zen, baina bere kargua utzi zuen ondoko urtean. 1844. urtean idatzi zuen Biednie Liudi ("Jende gizagaixoa", 1846an argitara emana), bere lehen eleberria. Gogolen eragin handia du eleberri horrek, eta arrakasta handia izan zuen. 1866. urtean Prestuplenie i nakazanie ("Krimena eta zigorra"), Igrok ("Jokalaria") eleberri handiak argitaratu zituen. 1880. urtean Bratia Karamazovi ("Karamazov anaiak) eleberria eman zuen argitara. Azken eleberri hori zen, beste guztien artean, onena bere irudiko.\nDostoievskik gizonaren bihotzaren zoko ilunenetan zegoena kanporatzen asmatu zuen; psikologia azaltzeko erakutsi zuen trebetasunak, une distiratsu zenbaitekin batera, XX. mendeko eleberrigintzan eragin sakona izan du.\nArkadii Ivanovitx urduritu egin zen, baina haren presazko galdeak erantzunik gabe gelditu ziren. Vasia nabarmenki ahalegintzen zen elkarrizketa oro saihesten eta Arkadiiren hitzekin inolako loturarik eta segidarik ez zuten hasperen eta monosilabo bakan batzuk besterik ez zituen jaregiten.\nBihotz ahula, Josu Lasaren itzulpena.\n1.1 Gaztaroa eta lehen lanak\n1.2 Preso eta zigorturik\n1.3 Atzerrira ihesi\n1.4 Aldizkarietako zuzendari eta idazle\n1.5 Dostoievskiren lan eskerga\nGaztaroa eta lehen lanak [aldatu]\nFedor Mikhailovitx Dostoievski Moskun jaio zen 1821ean. Fedorren aita behartsuentzako ospitale bateko medikua zen, eta etxeko zerbitzariek hil zuten 1839an, Darovoie herriskan, non, bi urte lehenago, emaztea hil baizitzaion tuberkulosiaren mendean.\nAitak behartuta, Fedorrek, zazpi seme-alabetan bigarrenak, ingeniari militarretarako ikasketak egin zituen San Petersburgon (1838-1843), baina nerabezarorako piztua zuen ariman literaturarako bokazioa.\n1843an, kargu bat izan zuen hiriburuko Ingeniaritza Departamentuan, baina hurrengo urtean bertan behera utzi zuen karrera, literaturan buru-belarri jarduteko.\nGogol miresten zuen, baina, batez ere, Puxkin miresten zuen, azken hori izan baitzuen Dostoievskik idazle ideal eta jarraibide. Balzacen Eugenie Grandet itzuli zuen 1844an. Bere lehen eleberriak (Jende gizagaixoa, 1846) ospe handia eman zion, eta "Gogol berri bat" jaio zela idatzi zuten, nahiz eta "psikologiarako joera handiagokoa" zela ere ez zitzaien oharkabean pasa.\nGiza arimaren azterketa sobera konplikatu zitzaion "Bikoitza" idatzi zuenean, non nortasuna bitan banatzen den kasuak aurkezten baititu. Ondoren datoz "Eleberria bederatzi gutunetan, "Polzunov", "Bihotz ahula", "Lapur zintzoa", "Eguberritako zuhaitz bat eta eztei bat", "Besteren emaztea eta senarra ohepean", eta "Gau zuriak", kontakizunak edo eleberri laburrak denak, batzuek kostunbristak, besteak umorezkoak eta heste zenbait gizarte-kritika egiteko intentzioz idatziak.\nGaraitsu hartan haserretu zen Bielinskirekin, literatura kritikari hari zor zion arren bere bizitzako "unerik miresgarriena", ospetsu egin zenekoa, alegia.\nPreso eta zigorturik [aldatu]\nSozialismo utopikoak erakarrita, Petrasevskiren lagunartekoa egin zen. Hori zela-eta, 1849ko apirilean atxilotu zuten eta preso egon zen bederatzi hilabetez Pedro eta Paulo izeneko gotorlekuan, non "Heroi txikia" ipuina idatzi baitzuen. Urte hartako abenduaren 22an, bera eta heste 20 petrasevskista fusilatzera eraman zituzten Semionov plazara (itxurazko fusilamendua zen izatez) eta soldaduen buruzagia apuntatzeko agindua ematen ari zen unean "iritsi" zen barkamena. Dostoievskik ez zituen inoiz burutik ezabatu ahal izan seguru hilko zuten ustetan bizi izan zituen une estu haiek. Horrela bada, heriotzaren ordez beste zigor bat ezarri zioten: Siberian, Omsken, gatibu-lanetan lau urtez penatzea, eta ondoren, soldadutza egin beharra denbora mugagabez. Espetxe hartan debekatuta zegoen ezer idaztea edo irakurtzea, Biblia salbuetsita. Lau urteak pasa zirenean Kazakhstango batailoi batera bidali zuten. Itzal handiko pertsonak sartu ziren tartean eta, hala, 1859ko ekainean, utzi zioten gaurko Tver herrian bizitzen jartzen, eta urtearen azkenerako San Petersburgon zen berriro. Anartean, Maria Dmitrievna Isaieva izeneko alargun batekin ezkondu zen, eta umorezko bi eleberri idatzi zituen: "Osabaren ametsa", eta "Stepansikovo auzoa eta hango auzotarrak" (1859an argitaratu ziren biak). 1861ean argitaratu zuen "Apalduak eta irainduak". Idazlan horiek guztiek, dena den, ez zioten famarik eman; bai, ordea, presondegiko oroitzapenak argitaratu zituenean: "Hilen etxeko oroitzapenak" (1861-1862).\nAnaia zaharrenarekin, Mikhailekin, Uremia izenburuko aldizkaria argitaratu zuen 1861ean (debekatu egin zuten 1863an, "zorigaiztoko arazoari" buruzko artikulu batengatik, zeinetan Poloniaren matxinatzea tratatzen baitzen). 1864-65ean, Epoha argitaratu zuten bi anaiek, eta aldizkari horretatik zabaldu eta aldeztu zuen Fedorrek bere sinesmen berria:\nErrusiako herriak gorde du bere baitan kristautasunaren espiritua, eta aitoren semeekin eta jende ikasiarekin anaiturik, tsarraren itzalpean, bere burua eta Europa osoa salbatuko du\n1862an argitaratutako "Pasadizo gogaikarri bat" izenekoan, moda liberalari buruzko satira bat idatzi zuen, urte hartantxe egin baitzuen lehen bidaldia Mendebaldeko Europara (Berlin, Dresden, Paris, Londres, Geneva, Florentzia, Milan, Venezia, eta Viena bisitatu zituen). Hurrengo urtean, "Udako irudipenei buruzko neguko oharrak" argitaratu zuen, zeinetan irri eta trufa egiten baitzion mendebaldeko gizarteari, jainko bakartzat dirua zuelako.\nBi grinak kiskaltzen zioten barrua, maitasunak eta jokoak. Berriro atzerrira joan zen Apollinaria Suslovaren atzetik ("Jokalaria" eleberriko Polina), eta uste izan zuen erruletan aberasteko metodo huts egin ezinezko bat lortu zuela, artean aberasteko ametsak baitzituen (diruak askatasuna zekarrela zioen). Handik urte batzuetara, Hamburgen, berriro ere zituen guztiak galdu ondoren, zin egin zuen ez zuela gehiago jokatuko, eta eutsi zion egindako zinari.\nAtzerrira ihesi [aldatu]\n1864an, anaia Mikhail -Fedorren adiskiderik eta laguntzailerik onena- eta emaztea hil zitzaizkion. Zorrez ia itoan zebilen. Epoka baliabide faltagatik desagertu zen. Aldizkari hartan argitaratu zituen "Lurpeko oharrak" eta "Krokodiloa" izenburuko eleberritxo amaitu gabea. Lan horietan Dostoievskik garai hartako iraultzaileei egiten zien eraso, Txernitxevskiri, batez ere. 1866an hasi zen "Krimena eta zigorra" izeneko bere eleberri handietan lehenengoa idazten. "Jokalaria" 26 egunetan diktatu zuen, eta handik hilabete gutxira (1867ko otsailean), 24 urtez gazteago zen Anna Grigorievna Snitkina takigrafoarekin ezkondu zen.\nHartzekodunetatik ihesi, dostoievskitarrak atzerrira joan ziren hiru hilabeterako, baina lau urte baino gehiago eman zituzten Errusiatik kanpo. Dresdenen bizi izan ziren lehenik, gero Genevan (han jaio zen izango zituzten lau umeetatik lehena, neska bat, hiru hilabete zituela hilko zena), gero Milanen, Florentzian eta Dresdenen berriro -hiri horretako pintura-galeriari miresmen berezia zion Dostoievskik-. Urte horietan idatzi zuen "Ergela", non gizon erabat ona irudikatu nahi izan zuen: Myskin printzea (errusiar Kixotea). Gainera, izugarrizko buruhausteak eman zizkion idazlan luze bat idatzi zuen Bielinskiri buruz -gero galdu egingo zen- eta baita "Betiereko senarra" izenburuko eleberria ere. Esandako horiek ez ezik, "Deabruak" idazten hasi zen -sozialisten aurkako panfleto bat, egilearen beraren hitzetan- eta beste plan asko landu zituen. Hain zuzen ere, plan horietatik jaioko ziren gero "Nerabea" (1875) -gizarte kapitalistaren azterketa bikaina eta ideia baten indarra urrearena baino ere handiagoa dela baiesten duena- eta "Karamazov anaiak" (1879-80), Dostoievskiren azken eleberria, haren pentsaeraren eta artearen monumentuzko sintesia.\nAldizkarietako zuzendari eta idazle [aldatu]\nDostoievskik beti bilatu izan zuen bere irakurleekin harreman zuzen eta iraunkorretan egotea. Horregatik onartu zuen, 1872 urtearen azkenetan, Meserski printzeak "ordena-misio bat betetzeko" eginkizunarekin sortutako Grazdanin aldizkariko zuzendari izatea. 1874an kargua bertan behera utzi, eta bere aldizkaria sortu zuen -Dostoievski bera zela idazle bakar- Dnevnik Pisatelia ("Idazle baten egunkaria") izenaren pean, izenburu berbereko sekzio bat izan baitzuen aurretik Grazdanin-en. Hilero atera zen 1876an eta 1877an. 1880an ale bakarra atera zen, eta beste bat 1881ean, Dostoievski hil eta gero. Bere aldizkarian, Dostoievskik polemika gogor eta suharrak izan zituen arerio ideologikoen aurka, Errusia handi eta ortodoxoaren aldeko ideiak aldezten zituen, zorroztasun miresgarriz aztertzen zituen Europako mendebaldeko gertaera politikoak, eta kontakizun eta ipuin gogoangarri batzuk argitaratu zituen ("Bobok", "Haur bat" eta Eguberrietako zuhaitza", "Ehun urteko andrea", "Esanekoa", "Gizon barregarri baten ametsa"), eta baita Puxkini buruzko hitzaldi ospetsua ere (1880).\nDostoievskiren lan eskerga [aldatu]\nDostoievskik eskuz idatzitako eskutitz bat.\nDostoievski ez zen, Tolstoi bezala, bere jabetzan bizi zen jaun bat; aldiz, bere lumatik bizi behar izan zuen, nahiko larri bazen ere, eta estutasunean eta gaixotasunean sortzeko gauza izan zen, bere kemen ikaragarriari esker. Ez zuen aintza ezagutu bizitzako azken urtea arte, baina historiak gorde dio leku bat literatura unibertsaleko jeniorik handienen artean. Zorroztasun handiz atera zion zukua egonezin metafisikoari, aldi berean, Kristorengan eta Errusiako herriarengan fede kartsua aldarrikatzen zuela.\nDostoievskik "bizitzak berak eskaintzen zuena" harturik idazten zuen, ";konparaziorik gabe askoz aberatsagoa gure asmakizunak baino" idazlearen beraren hitzetan.\nAzterketarako gaitasun paregabea zuen, eta zorroztasun harrigarriz sartzen zen bizitzaren errai dialektikoetan, bizitza horren aberastasun eta kontraesan guztiak gorabehera. Gauza zen, orobat, posiziorik muturrekoenetara heltzeko. "Netxaiev bat izan nitekeen ni" (terrorista bat, alegia) adierazi zuen. Ez zen hala izan, baina ez dago zalantzarik guztiz identifikaturik sentitu zela sortu zituen pertsonaia konplexu eta desberdin guzti-guztiekin. Hark sortutako pertsonaiek bakoitzak beren bizitza du, eta beren izaeraren arabera pentsatzen eta obratzen dute, sortzaileak hasieran nahi izan zuena alde bat geratzen dela. Hala, "Karamazov anaiak" idazten zuen bitartean, beldur izan zen monje errusiarra (aita Zosima) gauza izango ote zen behar adina argudio kontrajartzeko Ivanen ateismoaren aurka, azken hori eleberriko "Alde eta aurka" izenburuko atalean azaltzen baita.\nPertsonaia bakoitzak bere ahotsa du. Horregatik esan izan da Dostoievskiren eleberri handiak polifonikoak direla, halaxe adierazi zuen behintzat Baktin kritikariak.\nDostoievskiren obrak izugarrizko eragina izan du XX. mendeko eleberrigintzan. Nabarmen geratzen da hori Thomas Mann, Proust, Kafka edota Sartrerengan. Inspirazio-iturri izan zuten orobat V. Soloviov filosofoak, A. Bely-k eta gainerako errusiar sinbolista gazteek, eta Leonov eta Bulgakoven gisako sobietar nobelagileek. Nietzschek eta Freudek ere aitortu zuten Dostoievskirengana zuten zorra.\nAtergabeko tentsioan bizi izan zen bere bizitza osoan (epilepsia-atakeak izaten zituen gazte-gaztetatik hasita), fede-egarriz eta etengabeko zalantza artean. Dostoievskik jakin zuen ulertzen bere garaiko krisialdi handia, eta gai izan zen bai Errusiaren eta bai Europaren etorkizuneko alderdi batzuk aurrez ikusteko. Europako gizartearen bilakaera historikoa gai hartuta, esate baterako, gizakien aldean gauzakiek hartuko zuten nagusitasuna iragartzen asmatu zuen, eta erdiz erdi asmatu ere, gaur egun geroz eta nabariago den bezala.\nБедные люди / "Jende gizagaixoa" (1846)\nДвойник. Петербургская поэма / "Bikoitza: Petersburgeko poema" (1846)\n"Eleberri bat bederatzi gutunetan" (1847)\nБелые ночи / "Gau zuriak" (1848)\nНеточка Незванова / "Netochka Nezvanova" (1849)\nУниженные и оскорбленные / "Umiliatu eta irainduak" (1861)\nЗаписки из мертвого дома / "Hildakoen etxearen oroipenak" (1862)\nЗаписки из подполья / "Oharrak lurpetik" (1864)\nПреступление и наказание / "Krimena eta zigorra" (1866)\nИгрок / "Jokalaria" (1867)\nИдиот / "Ergela" (1868)\nБратья Карамазовы / "Karamazov anaiak" (1879)\n"The Master of Petersburg"\n"http://eu.wikipedia.org/w/index.php?title=Fedor_Dostoievski&oldid=3760712"(e)tik eskuratuta\tKategoriak: Errusiako idazleak1821eko jaiotzak1881eko heriotzakMoskutarrakEzkutuko kategoriak: Lur entziklopedietatik osatu diren artikuluakCa.wikipedian nabarmendutako artikuluakHr.wikipedian nabarmendutako artikuluakMl.wikipedian nabarmendutako artikuluakPt.wikipedian nabarmendutako artikuluak\tNabigazio menua\nOrrialdearen azken aldaketa: 07:53, 22 martxoa 2013.


Egilea: Fagus9 de ekaina de 2021No Comments\nAlkizako altxorren artean hainbat koba ere baditugu, Olatzazpikoa esate baterako. Aita Barandiaranen gidaritzapean hainbat indusketa egin ziren bertan. Azterlan horiek emaitza oparoak eman zituen. Udalak hasitako bide horri jarraipena eman nahio dio, eta bere xedea da etorkizunean indusketa lanekin jarraitzea. Horretarako, baina, hainbat urrats egin behar dira aurretik. Ekainaren 12an, Jesus Tapia, Aranzadiko arkeologoaren zuzendaritzapean koba txukunduko dugu auzolanean.\nAurreko berriaSAGUZAR GAUA ALKIZAN\nHurrengo berriaHITZEKIN JOLAS EGITEN DUTEN SORTZAILEAK ERAKARRI NAHI DITU ALKIZAKO SORMENAREN KABIAK


Testuaren propietateak by Urumea 622 views\nTestuen egituraketak by Marta Larrea 34714 views\nTVT:n käyttö opetuksessa by Jukka Manninen 1206 views\nVladi funtzioak by Josu Jimenez Maia 710 views\nBlackDog Brand Manifesto by BlackDog Strategy... 3864 views\nLas vanguardias históricas by Alfredo Rivero 416 views\n1. Testua eta kontestua. Testuaren ezaugarri nagusiak 2008-2009 ikasturtea\n2. Gaur ikusiko duguna:

Testua zer den.

Kontestua zer den.

Testua eta kontestuaren arteko erlazioa.

\n3. Testua eta kontestua

Definizio bila. Testua da...

...gertaera linguistikoa. Kontestua, berriz, testuz kanpoko faktoreen multzoa.

...kontestu edo komunikazio egoera batean ematen den ekoizpen linguistikoa .

...komunikazio egoera batean ematen den komunikazio unitatea .

...kontestuarekin lotura duen hitzezko eta ez hitzezko multzo komunikatiboa.

\n4. Testua eta kontestua

Testuen mundu zabala:

Ahozko testuak : elkarrizketak, hitzaldiak, debateak, eta abar testuak dira eta mintzatzerakoan erabilitako etenaldiak, imintzioak eta gisakoak testuaren parte dira.

Idatzizko testuak: Ipuinak, komikiak, artikuluak, eta abar testuak dira eta arkitektura, puntuazioa eta gisakoak testuaren parte dira.

\n5. Testua eta kontestua

Edozer da testu?

Testu izateko nahikoa da komunikazio oso bat bideratzea?

“ Agur”, “Stop”, “Etxera noa”, “Kontuz txakurrarekin”, “Babalore hori!” testuak dira?

Telefono gida, erosketarako zerrenda eta liburu baten aurkibidea testu dira?

\n6. Testua eta kontestua

Testu izateko baldintzak.

Kontestuari lotuta izatea mezua ulergarria izateko.

Diskurtsoa edukitzea: testua osatzen duten elementuen (kontzeptuak, ideiak) garapena.

\n7. Testua eta kontestua

Kontestua.

Testutik kanpoko faktoreen multzoa da.

Egoera komunikatiboa da. Komunikazioa gertatzen den “eszenatokia”.

Kontestua testutik kanpo dago, baina presentzia handia du.

\n8. Testua eta kontestua

Kontestua testuan .

“ Prest egon.”

“ Xabier Martosen etxean al da? Jartzen al da?” (kanala).

“ Gaur hemen dugu, gure artean, horretaz gehien dakiena”.

\n9. Testua eta kontestua.

Testuaren ezaugarri nagusiak.

Zuzentasuna edo ezagutza gramatikala.

Egokitasuna.

Diskurtsoaren antolaketa.

Koherentzia.

Kohesioa.

Aurkezpena.

Aberastasuna.


Grotte Dite de la Bergerie de Charmasson: hatzekin marraztutako basahuntza | Ekainberri\n12 March, 2021\tby Ekainberri\tin Historiaurrea\nGrotte Dite de la Bergerie de Charmasson Vallon-Pont-d’Arc komunan aukitzen da, Ardèche departamentuan, Auvergne-Rhône-Alpes eskualdean. Ardèche ibaiak markatzen duen Cirque d’Estre izeneko formazio geologikoaren barruan dago, Chauvet eta Planchardeko haitzulo apainduetatik gertu. Estatuaren jabegokoa da eta 2017an Monumentu Historiko izendatua izan zen.\n27 metro inguruko luzera eta 10 metro inguruko zabalera dituen galeria bat da, sarreratik alderdi sakonenera 6 metro inguruko goranzko altuera diferentziarekin. Kobazuloaren maldaren ondorioz, material arkeologikoa ia erabat galdu da, baina aurkitu diren tresnek eta fauna aztarnek Madeleine aldikoak dirudite. Hormak hartzaren atzaparkadez estaliak daude.\nCirque d’Estre-ren airetikako ikuspegia, Vallon-Pont-d’Arc komunan, Bergerie de Charmasson kobazuloa aurkitzen den ingurua.\nBertako irudiak eta hartzaren atzaparkadak 1994an aurkitu ziren, oso kontserbazio egoera kaskarrean aurkitzen dira kobazuloaren beraren ezaugarrien ondorioz.\nBere labar artea jatorrian bigunak ziren hormetan hatzekin egindako trazuak dira, basahuntz baten irudi oso eskematikoa eta hainbat zeinu dira, marra bertikalak, paraleloak eta marra horizontalak, zabalagoak edo estuagoak, galeriaren bi aldetan marraztuak. Hormako buztina kaltetuta dago eta basahuntzaren irudia kaltzita geruza fin batek estalita dago, ikustea asko zailduz. Ezinezkoa da irudi gehiago dagoen edo ez ikustea.\nErrepresentazioen data ezartzea ere ez da erraza, bere inguruan Goi Paleolito osoan zehar apaindutako kobazuloak daude, Chauveteko adibide zaharrenetatik (duela 33.000 urte inguru) hasi eta Planchardeko Madeleine aldiko (duela 13.000 urte inguru) irudietara. Bertan aurkitutako material arkeologikoagatik, irudiak Madeleine aldikoak izan daitezke, baina inguruko beste haitzuloetako marrazkiekin alderatuz, zaharragoak dirudite.


Azken batean, legean zein praktikan, etorkinak iraizteko aukerak ezin konta ahalak dira, eta horrek aipamen berezia merezi du.\nGiza eskubideekin zerikusia duen beste alderdi bat zera dugu: badaezpadako atxiloketak direla eta, epaileek parte hartzeko dituzten aukerak gutxi direla gauza nabaria bada, estatutik kanpora iraizteko gaietan ez dute inolako ahalmenik, legez kanpoko egoeran dauden etorkinei dagokienez behintzat.\nKolonia-garaian lotura historikoa izandako herrialdeetako biztanleek araubide bereziak izan dituzte, baina gaur egun eskubide horiek murriztu egin dira eta, ondorioz, lehentasunezko tratamendua baino ez da.\nCeuta eta Melillako bertakoekin sorturiko arazoak ere aipatu beharrekoak dira.\nOrain dela gutxi onarturiko Autonomia Estatutu murritzen bidez konpondu nahi izan dira.\nLegearen zenbait atali konstituziotasun-errekurtsoa jarri zion Herriaren Defendatzaileak: 7, 8, 26 eta 34 atalen aurka, zehazkiago esanda.\nHaietan aurkatu diren puntuak hauexek dira: biltzeko eskubideari jarritako mugak; badaezpadako atxiloketa 40 egunetakoa izatea, kanporatze-espedienteak izapidatu bitartean; Legean oinarrituriko administrazio-izaerako erabakiak epaileek bertan behera uzterik ez izatea.\nErrekurtso horren ondoriozko epaiak aipaturiko atal horiek aldatu zituen, barneratze-neurria izan ezik.\nLegea garatzen duen araudiak zorrozki arautzen ditu sarrera, iraupen-aldia, irteera, lana, lege-hausteak edo zehapenak bezalako gaiak.\nEz du ezertarako aipatzen Estatu Espainolean dauden atzerritarren eskubide eta askatasunen inguruan.\nSOS-Arrazakeria eta Gobernukoak ez diren beste Erakunde batzuk (ONG) eritzi berekoak dira 1985eko Atzerritarren Legeari dagokionez.\nEsparru horren barruan mugitzen da Estatuko Administrazioa, Legeak uzten baitizkio eskuak libre egokitzat uste duen eran iharduteko.\nJatorri guztietako ehundaka etorkin Gasteizen, Tuteran, Bilbon, e.a. atxilotu edo kanporatzeak agerian uzten du Atzerritarren Legea ez dela askatasun eta eskubideei buruzko legea, kontrakoa baizik.\nKanporatu eta baztertzeko baliabidea da lege hori, garbiketa etnikoa egiteko tresna, etorkinak babesgabe uzten dituena.\nDelitugile bihurtzen ditu, ez egiten dutenagatik, herrialde honetan irauteko lege-egoeragatik baizik.\nFuntsean, lege arrazista da, poliziari neurriz gaineko ahalmenak ematen dizkio, nahi duen eran iharduteko.


Bilbok bat egin dau LGTBIQ+ Harrotasunaren Nazinoarteko Egunagaz - bizkaie.biz\nBilbok bat egin dau LGTBIQ+ Harrotasunaren Nazinoarteko Egunagaz\nBizkaie! 2020-06-22 13:01 Pil-pilean\nBagilaren 28an, Udalak #Ulertzendut #YoEntiendo kanpainea abiarazo dau.\nAsmoa da sexu zein genero aniztasuna aldarrikatu eta LGTBIfobiaren edozein adierazpenaren kontrako jarrerea modu esplizitu eta positiboan agertzen daben kontakizun barriak batuz. Udalak LGTBIQ+ kolektiboko persona horreek guztiak ikusarazo gura ditu, izan be, azken urteotan egin daben lanari esker, herritar guztiek kalera harrotasunez urten eta aniztasunaren ikusgaitasuna aldarrikatzeko aukerea dabe egun.\nBilboko Udalak barriro be argiztatuko dau bere eraikin nagusiaren aurrealdea ostadarraren banderearen koloreakaz aste honetan zehar, datorren domeka gaura arte (bagilak 28), egun horretan ospatuko baita LGTBIQ+ harrotasunaren nazinoarteko eguna.\nMaiatzaren 17ko kanpainan protagonista izan ziran hiru personen erretratuari beste zortzi erretratu gehitu jakez, Bilboko herritarren profil desbardinekoak; erretratuek persona bakotxari egiten deutse dei, sexu-orientazinoa edo genero-identidadearen adierazpena edozein izanda be, dibersidadearen alde eta modu esplizituan eta positiboan agertu daian LGTBIfobiaren adierazpen guztien kontra dagoala.\nUdalak bistaratu egin gura ditu LGTBIQ+ kolektiboa osotzen daben persona horreek guztiak, urteokaz, burrukan ibili baitira, gaur lako egun batean herritar guztiek izan deien askatasuna kalera harrotasunez urtetako, atzean itxita LGTBIQ+ kolektiboak historian zehar sufridu behar izan dituan persekuzinoa, lotsa eta umildurea. Gainera, LGTBIQ+ giza eskubideen bardintasunaren aldeko orain arteko bidean lortutakoak autortzen ditu, baita zelan egin dan bidea be gizarte bidezko eta libreago batean aurrera eginez; halan da be, beharra dago aurrerantzean be lan egiteko jokabide baztertzaile danak desagerrarazoteko, personek euren sexualidadea eta nortasuna askatasunez eta segurtasunez biziteko daben eskubidea kaltetzeko edo suntsitzeko helburua daben jokabideak desagerrarazoteko.\nUrtero-urtero, bagilean, Udalak lagun egin nahi izaten deutso Bilboko BIQ+ komunidadeari egun horretan, 1969an AEBn New Yorkeko istiluak gogoratzen doguzalako, horreekaz batera hasi baitziran LGTBIQ+ mobimentuaren aldeko aldarrikapena eta burrukea, nortasuna eta sexualidadea duintasunez biziteko eskubidearen alde.\nKanpaina hau Udalarentzat estrategikoak diran proiektu biren barruan sartzen da: Bilbao Balioen Uria eta Nazino Batuen 2030 Agendearen Garapen Jasangarriko Helburuak; horreen bidez, balioak garapen-eragile dituan uri bat eregiz, izan be, giza eskubideen errespetua, alkartasuna, bardintasuna, aniztasuna eta inklusinoa dira Bilboko bizikidetzearen oinarria.\n#UlertzenDut #YoEntiendo izeneko kanpaina hau formatu digitalean zabalduko da www.bilbao.eus webgunean eta Udalak sare sozialetan dituan kontuetan.\nAniztasuna balkoietara aterako dabe Ondarroan


Errota kalearen inguruan berdegune eta plazatxo bat sortuko da | El Correo\nZurekinErrota kalearen inguruan berdegune eta plazatxo bat sortuko da\nErrota kalearen inguruan berdegune eta plazatxo bat sortuko da\nUrtaranen gobernuak Adurtza auzoko Errota kalea eraberrituko du, Heraclio Fournier kaletik Zumakadi ibilbideraino. Bereziki elizaren eta ikastetxearen artean dagoen espazioari helduko dio, zeina aparkaleku gisa erabiltzen baita orain. ‘Mejorando Vitoria-Gasteiz Hobetuz’ programan hautatutako lana da, eta joan den uztailean onetsi zen kontratazio-dosierra. Gaur goizean, berriz, Tokiko Gobernu Batzarrak lehiaketara aurkeztutakoen arteko eskaintza ekonomikoki onuragarriena aukeratu du, zehazki, Orizon Constructora eta Lazaro Conextran aldi baterako enpresa-elkartearena. Lanak 350.000,73 euroan egingo dira, bost hilabeteko epean. Lanen aurrekontua 450.000 euro inguru izango da, eta berdegune zein elkartzeko gune berriak sortu nahi dira auzokoentzat, inguruko ekipamenduen erabiltzaileentzat eta Los Molinos egoitzako pertsonentzat. “Esku-hartze horrek zona biziberritzen lagunduko du, eta irisgarritasuna ere hobetuko da, egoteko leku atseginagoak sortuz. Urrezko auzoak eraberritzea udal gobernuaren helburuetako bat da. Orobat nabarmendu nahi nuke esku-hartzea auzokoen ekimena izan dela, ‘Mejorando Vitoria-Gasteiz Hobetuz’ prozesuan hautatu baitzen, eta programa betetzen jarraitzen dugula”, esan du Gorka Urtaran alkateak.\nErrota kaleak zirkulaziorako errei bat du, eta lerroko aparkalekuak bi alboetan. Eskuineko espaloitik (zirkulazioaren noranzkoan goazela) oinezkoentzako barneko plazatxo batera iristen da, zeina egoitzaren aurrean baitago, baita garai batean ikastetxeko jolaslekua izandakora ere, zeina azaleko aparkaleku gisa erabiltzen baita orain. Espazio horien egoera hobetu eta aprobetxatzeko modukoa da. Inguruak badu elementu erakargarririk, hala nola eliza eta ikastetxeko fatxada duela gutxi berritua, zeinak eraberritzearen bidez duintzea merezi baitute.\nIngurumenaren eta Espazio Publikoaren Sailak diseinatutako lanek ingurua oinezkoentzat erosoagoa izatea eta landaredia duten espazioak gehitzea dute helburutzat, Mugikortasun Iraunkorraren eta Espazio Publikoaren Planaren ildotik. Lehenengo, aparkalekua mugatzen duen horma eta aparkalekuaren eta barneko plazatxoaren artean dauden hiru estalpeak eraitsiko dira. Espazio horretan zuhaitzak dituen berdegune bat jarriko da, eta arrapala bat eta eskailera batzuk egitea aurreikusi da, plazatxoaren eta aparkalekuaren artean dagoen kota-aldea gainditu eta irisgarritasuna erraztearren.\nBeste muturrean, elizaren ondoan, inguruko horma kenduko da, espaloiak handitu ahal izateko, eta oinezkoentzako plazatxo berria sortuko da, kanpoaldeko espaloiaren eta elizaren kota berean. Hartara ez da arrapalarik edo eskailerarik beharko.\nJundizko industrialdeko seinaleztapena hobetu da Midnight Boogie Weekend’, Gasteizko lehenengo soul eta R&B jaialdia


Beste 132 kasu atzeman dituzte Hegoaldean, eta positibotasun baxuak jarraitzen du | Gizartea | Berria\nBaheketa bat, artxiboko irudian. Jagoba Manterola / FOKU Tamaina handiagoan ikusi\n2021eko irailak 19 13:06\nOro har, koronabirusaren izurriaren inguruko datuek hobetzen jarraitzen dute Araban, Bizkaian, Gipuzkoan eta Nafarroan.\nOsakidetzak eta Osasunbideak emaniko datuen arabera, 132 pertsonari atzeman zieten atzo COVID-19 gaitza eragiten duen birusa, hau da, bezperan baino 86 gutxiagori. Positibotasun tasak %2,5etik behera jarraitzen du.\nKutsatu gehien Bizkaian atzeman dituzte: 68 (bezperan baino 38 gutxiago); Nafarroan 28 (sei gehiago); Gipuzkoan 27 (21 gutxiago), eta Araban bederatzi (31 gutxiago).\nDenera, 5.502 proba egin dituzte.\nErietxetan, berriz, 12 gaixo gehiago hartu dituzte. Zaintza Intentsiboko Unitateetan 58 pertsona daude, bezperan baino bederatzi gutxiago.\nArkitektura Fakultateko irakasle batek ikasleei eraso sexista bat egin ziela salatu dute UIB Unibertsitateko Indar Batasunak eta Arrakala emakume taldeak. Gertakariari buruzko «informaziorik» ez ematea leporatu diote EHUri.\nHipika txapelketa bukatu eta hilabete eta erdira, Iruñeko Ziudadela hondarrak hondatua dago oraindik\nIruñeko Udalak antolaturiko hipika txapelketak irailaren 12an izan zuen azken eguna. Ordea, txapelketarako erabilitako Ziudadelako zuloguneak hareaz beteak dira oraindik. Navarra Sumak salbu, udaleko talde politikoek adierazpen bat onartu dute eremua berehala egokitu dadila eskatzeko.


Vienako gida turistikoa\nVienako , Austriako hiriburua, oso aberatsa den hiria da ondare historikoa eta kulturala Europako kontinenteko zaharrenetarikoa izanik. Hiri honek xarma berezia du, kaleek historikoa eta modernoa nahasten baitute, izateaz gain hainbat espazio kultural eta helmugak duen kultura nahasketak eragindako gastronomia.\nVienara joateko komenigarria da gure burua garraiatzea Hegazkinez edo trenez. Denbora badugu edo Europako beste hiri batzuk bisitatzen baditugu, onena trenez bidaiatzea da onena. Vienan ere hori da garraiatzeko aukerarik onena.\nNola mugitu hirian zehar\nVienan bertan mobilizatzeko aukera izango dugu tren, garraio erosoa eta azkarra izateaz gain hogeita hamar linea baino gehiago dituen berbera; urtean Metro, U-Bahn ere deitua eta horrekin hiriko erakargarri turistiko guztiak bisita ditzakegu, eta, autobusez, trenak eta tranbiak gaueko orduak ez dituztenez gauez bizitza salbatu dezaketen bakarrak. Garraiobide azkarragoak behar baditugu zerbitzuak erabil ditzakegu taxi, nahiz eta prezioak altuak izan ohi diren.\nVienara bidaiatzeko unerik onena udan izaten da, batez besteko 20 gradu Celsiuseko tenperatura duelarik, neguan bidaiatzen badugu, aldiz, zero gradu inguruko batez besteko tenperatura aurkituko dugu, batzuetan bost gradu baino gutxiagora jaisten dena.\nKultur ekitaldi ugari, kontzertuak eta gala-pilotak eskaintzen dituen helmuga bat bilatzen ari bagara, Viena hiri aproposa da. Gai klasikoetarako azaroan "Vienako Opera Ball" -en parte izan gaitezke, musika modernorako ekainean Donauinselfest-era joan gaitezke.\nVienako erakargarri turistikoen artean, honako hauek ditugu: Austriako Parlamentuamendearen amaieran eraikia eta hiriko eraikinik aipagarrienetako bat bihurtzen duen estilo klasikoa duena; Belvedere jauregiaGaur egun museoa bada ere, antzinako jauregia Savoiako Eugenio printzearen bizilekua zen; Austriako Liburutegi Nazionala, munduko liburutegirik historikoenetako bat bezala kontsideratua, eraikin hau XVIII. mendean eraiki zuten Karlos VI.a Enperadoreak eta Borromeoko San Karlos eliza, Karlos VI.a enperadoreak Vienako herriari egindako promesa izateagatik eraikia.\nGure ibilbidean sartu behar ditugun Vienako beste interesguneak hauek dira: Leopoldo Museoa, The Sezesio eraikina, The Danubio parkea eta dorrea eta Vienako Udala.\nUrte Zahar bezpera Vienan\nVienan urte berrian jotzeko hainbat jaialdi eta kontzertu antolatu badituzte ere, urteko garai horretan hiri honetan zehar bidaiatzen ari bagara, Vienako Filarmonikako Urte Berriko kontzertura joatea gomendatzen da.\nAukera izanez gero Viena edo Austria osoa ezagutzea gustatuko litzaidake\nFrancis Joseph Rougon 28 / 03 / 2013\nVienara joango naiz nire hiru bilobekin.\nApirila eguerdia, autoz iritsi ginen, egun osoa 30 eta\nMaiatzak 1 Lipiziar zaldietara eraman nahi zaitut Pragara joaten amaitzeko.\nGustatuko litzaidake gaztelaniazko Gida batek denbora tarte horretan ahalik eta gehien ezagutzera eramatea, zerbitzu hau aipatzeagatik eskertuko dizut.\nMaiatzean, 4. egunean, 2013. urteko masa zehatza izan dadin, hiri inperialetara bidaiatuko dugu nire emaztearekin eskualde hau bisitatzeko. Jakina, ematen duzun informazio guztia oso garrantzitsua da, mila esker\nMarten 26 / 09 / 2011\nLaster Vienara bidaia bat antolatzen ari naiz eta asko gustatu zait argitaratu duzun gida, batez ere egituratuta dagoelako. Zorionak sarean!\ngabriel- ABUZTAR IPUINA 11 / 01 / 2011\nbisitatzeko aukera izan nuen hiririk ederrenetakoa.


Urriaren 3an helduko da Bosteko 2016 erakusketa Kultur Leioara\nJada finkatuta dagoen erakusketa ibiltariaren hemeretzigarren edizioa Lorea Bilbao Euskara eta Kulturako foru diputatuak aurkeztu zuen atzo, eta, harekin batera, Laurita Siles eta David Hornback egon ziren; artista bi horien lana BOSTEKO 2016 erakusketan izango da ikusgai, beste batzuenarekin batera, Leioan urriaren 3tik aurrera.\nErakusketa ibiltaria bost udaletako beste hainbeste erakusketa-aretoren artean koordinatzen da (Basauri, Leioa, Arrigorriaga, Zornotza eta Getxo), eta udal horietako kulturako arduradunen lankidetzari eta Bizkaiko Foru Aldundiaren Kultura Sailaren laguntzari esker antolatzen da.\nEdizio honetan, Leire Urbeltz, Laurita Siles eta David Hornback artisten lana aukeratu da erakusketarako.\n“Deserriratuen bidaia” da talde-erakusketaren titulua; jendeari destinorik gabe ihes egiteari buruz gogoeta eginaraztea da erakusketaren asmoa. Izan ere, horixe da Europako mugetan pilatuta dauden milaka errefuxiatuen egoera.\nBosteko 2016 erakusketak atzera ere hurbiltzen digu diziplina anitzeko arte garaikidea; artistek askotariko lanak egin dituzte gai berberaren inguruan, eta hainbat teknika erabili dituzte: paper gaineko collagea, bideoak eta argazkiak.\nBOSTEKO plataforma interesgarria da prestakuntza Bizkaian jaso duten artisten obra zabaldu eta ezagutarazteko. Artista horiek, gainera, prestigio handia dute erakusketa hartuko duten Bizkaiko Lurralde Historiko udalerrietan.


Noticias de Rikardo Arregi - Diario de Noticias de Navarra\nRikardo Arregi\t2021-05-12\tKexaka ibili da jende asko txertoen patenteak direla eta: dugun pandemia edukita, patente horiek lehenbailehen kendu beharra dagoela,\nRikardo Arregi\t2021-05-05\tAspaldian ikusten ez nuen ezagun bat topatu dut kalean. Zermoduzka aritu gara, baina askatasunaz min-tzatzen hasi zait berehala: ezin duela\nRikardo Arregi\t2021-04-28\t"Hunkidura über alles": horrela laburbildu zuen Angel Errok pasa den igandeko zutabean Iñaki Arriola\nRikardo Arregi\t2021-04-21\tAtzokoan edo irakurri nuen pandemia honetan gazteak izan direla ahaztuenak; pasa den astean, aldiz, ahaztuenak haurrak izan direla. Era\nRikardo Arregi\t2021-04-14\tPasa den astean Jordaniako jauregi konspirazioaz hemen idatzi asteazkenerako, ostegunean The Crown telesail ospetsua ikusten hasi\nRikardo Arregi\t2021-04-07\tEz dakit nola azaldu, baina bat-batean hasi naiz Jordaniari buruzko albisteak irensten Aqaba-koa izango banintz bezala. Hasteko, herriaren\nRikardo Arregi\t2021-03-24\tParistar asko ikusi nituen trenen zain Ipar Euskal Herrira eta Bretainia aldera ihes egiteko Paris itxi baino lehenago. Nora joango ziren?\nRikardo Arregi\t2021-03-17\tTxertaketa-pasaportea egongo da, bai, ez izan zalantzarik; eta diskriminatzailea izango da, bai, ahantzi lañokeriak. Jende askok nahi du\nRikardo Arregi\t2021-03-10\tEz naiz oso baikorra. Gaitz erdi. Bestela etsia zeharo hartuta egongo nintzateke txertaketari buruzko azken berriak irakurri eta gero.\nRikardo Arregi\t2021-03-03\tEspainiako demokrazia osoan/betean hartu den azken erabakietako bat zera izan da: Roger Torrent joan den legegintzaldian Kataluniako\nRikardo Arregi\t2021-02-24\tBaikorrek pentsatuko dute agian publiko egin den azken elkarrizketa horrekin, Mikel Zabalzarena, badakizue zertaz ari naizen, torturen\nRikardo Arregi\t2021-02-17\tez dakit zergatik harritzen zareten. Gu, printze-printzesak, duke-dukesak, aristokraten seme-alabak, bankarien ondorengoak, enpresa handien\nRikardo Arregi\t2021-02-10\tBadirudi aurkitu dituztela Sirian, Palmiratik hamar kilometrora, Khaloul izeneko tokian, Khaled Al-Asaad arkeologoaren gorpuzkiak; hiru\nRikardo Arregi\t2021-02-03\tLan zaila du baikorrak aurten. Otsaila hasi bezain laster, jakin dugu urtarrila pandemia osoko bigarren hilabeterik txarrena izan dela,\nRikardo Arregi\t2021-01-27\tPasa den astean izan nuen aukera itxarongela batean egunkariek Kataluniako hauteskundeen atzerapenari buruz zekarten ia-ia guztia\nRikardo Arregi\t2021-01-20\tPasa den astean izan nuen aukera itxarongela batean egunkariek Kataluniako hauteskundeen atzerapenari buruz zekarten ia-ia guztia\nRikardo Arregi\t2021-01-06\tUrte zaharra txertoez idazten bukatu nuen eta txertoez idazten hasiko naiz urte berria. Horixe gure patua. Badirudi orain dela astebete\nTxertoak eta egu\nRikardo Arregi\t2020-12-30\tUrtea amaitu baino lehenago txertoekin hasteak gogorarazten du ezinbestez izaki sinbolikoak garela batez ere; azken finean, adituek diotenez,\nRikardo Arregi\t2020-12-23\tEspainiako Kongresuak eutanasia arautzeko legea onartu berri du eta, eskubideei dagokien guztietan gertatzen den bezala, oraingoan ere\nRikardo Arregi\t2020-12-16\tAmesgaiztoak duen onena esna-tzeko unea da edo, zehatzagoa izateko, agertu zaizkigun irudi beldurgarri horiek amesgaizto baino ez direla izan\nRikardo Arregi\t2020-12-09\tEskuin edo eskuin muturreko alderdi bateko kide bat, gizonezkoa, harrapatu dutela gay orgia batean? Noizkoa da albiste hori? Orain dela berrogei urtekoa, hogei, hamar, bost? Pasa den\nRikardo Arregi\t2020-12-02\tPandemiaren harira agintariek hartutako erabakien eta iradokitako gomendioen artean garraiobideetan isilik egotearena edo, gutxienez, ahapeka\nRikardo Arregi\t2020-09-30\tKataluniako presidentea izatea laster sartuko da lan prekarioen zerrendan, antza: erbestera joan behar ez duenak Auzitegi Gorenak ezarritako inhabilitazioa jasotzen du, eta berehala galtzen dute lanpostua; ez da harritzekoa, beraz, Kataluniako parlamentuak presidentegairik ez aurkitzea. Gaizki hasi